प्रो - कबड्डीच्या पाचव्या पर्वातील हैदराबाद शहरातले सामने संपल्यानंतर हे वादळं आज महाराष्ट्राची उपराजधानी नागपूरात येऊन धडकलं . नागपूर शहरात पार पडलेल्या पहिल्याच रोमांचक सामन्यात बंगळुरु बुल्सच्या संघाने नवोदित तामिळ थलायवाजवर केवळ एका गुणाच्या फरकाने मात केली . बंगळुरु बुल्सने तामिळ थलायवाजवर ३२ - ३१ अशी मात केली . सुरुवातीपासून पिछाडीवर पडलेल्या तामिळ थलायवाज संघाने सामन्याच्या दुसऱ्या सत्रात जोरदार मुसंडी मारत पुनरागमन केलं . रेडींगमध्ये अजय ठाकूर आणि डाँग जॉन ली तर डिफेन्समध्ये बदली खेळाडू डी . प्रताप यांनी केलेल्या मेहनतीवर उजवा कोपरारक्षक अमित हुडाने पाणी फिरवत सामना बंगळुरुच्या संघाला बहाल केला . बंगळुरुच्या संघाकडे केवळ एका गुणाची आघाडी असताना शेवटच्या काही मिनीटांमध्ये वॉकलाईनच्या जवळ बंगळरुच्या रेडरला टॅकल करण्याची चुक तामिळ थलायवाजला या सामन्यात नडली . याआधी बंगळुरु बुल्सचा कर्णधार रोहीत कुमारने सामन्याची सुरुवात आक्रमकतेने केली होती . सुरुवातीच्या ३ मिनीटांमध्ये सामन्यात गुणफलक हा बरोबरीत होता . मात्र त्यानंतर रोहीत कुमार आणि अजयने तामिळ थलायवाजचा बचाव अक्षरशः खिळखिळा करुन टाकला . यात पहिल्या सत्रात अनुभवी कोपरारक्षक अमित हुडाच सतत अपयशी ठरण हे तामिळच्या संघाला वारंवार महागात पडताना दिसतंय . रेडींग डिपार्टमेंटमध्ये तामिळ थलायवाजला पहिल्या सत्रात फारसे पॉईंट घेता आलेच नाहीत . अजय ठाकूर आणि कंपनीने सुरुवातीचे काही पॉईंट हे फक्त बोनस रेषा पार करुन मिळवले होते . बंगळुरुकडून रविंदर पेहल आणि महिंदर या खेळाडूंनी बचावात तामिळ थलायवाजच्या रेडर्सना धोबीपछाड दिला . विशेषकरुन तामिळ थलायवाजच्या अजय ठाकूरला रविंदर पेहल आणि महिंदर सिंह या जोडगोळीने चांगलच टार्गेट केलं . पहिल्या सत्रात सुमारे १० मिनीटांपेक्षा जास्त काळ अजय ठाकूरला संघाबाहेर बसवून ठेवण्यात या जोडगोळीचाच मोठा वाटा होता . बंगळरुचा कर्णधार रोहीत कुमारने रेडींगसोबत डिफेन्समध्येही काही सुरेख पॉईंट मिळवत आपल्या संघाला आघाडी मिळवून देण्यात महत्वाचा वाटा उचलला . त्यामुळे पहिल्या सत्राअखेरीस बंगळरुच्या संघाकडे २३ - ८ अशी आघाडी होती . मात्र दुसऱ्या सत्रात तामिळ थलायवाजच्या संघाने सामन्यात पुनरागमन केलं . अजय ठाकूरने एकामागोमाग एक रेड करत बंगळुरुच्या संघाला बॅकफूटवर ढकललं . त्याला डिफेन्समध्ये बदली खेळाडू डी . प्रतापने चांगली साथ दिली . या जोरावर दुसऱ्या सत्रात तामिळ थलायवाजने बंगळरु बुल्सला ऑलआऊट करत आपली पिछाडी भरुन काढली . या सत्रात डिफेन्समध्ये डी . प्रताप या खेळाडूने काही महत्वाचे पॉईंट मिळवत तामिळ संघाला पुन्हा एकदा सामन्यात आणून ठेवलं . दुसऱ्या सत्रात रेडींग डिपार्टमेंटमध्ये कोरियाचा खेळाडू डाँग जॉन ली यानेही आपल्या चपळाईचा नमुना दाखवत काही महत्वाचे पॉईंट मिळवले . त्यामुळे दुसऱ्या सत्रात बंगळरु बुल्सला दोनवेळा ऑलआऊट करण्यात तामिळ थलायवाजला यश आलं . मात्र अखेरच्या मिनीटामध्ये अमित हुडाने केलेल्या चुकीमुळे डी . प्रताप आणि इतर खेळाडूंनी केलेल्या मेहनीतवर पाणी फिरलं . तामिळ थलायवाजचा या पर्वातला हा दुसराच सामना आहे . दोन्ही सामन्यात त्यांच्या पदरी पराभव आले असले तरीही त्यांनी प्रतिस्पर्धी संघाला विजयासाठी झगडायला लावलं होतं . त्यामुळे आगामी काळात आपल्या काही चुकांवर काम केल्यास तामिळ थलायवाज संघ नक्की चांगली कामगिरी करु शकेल .


ऑलिम्पिक सुवर्णपदक विजेत्या कॅरोलिना मारिनवर मात ; मुंबईची हैदराबादवर २ - १ अशी सरशी बावनकशी खेळाची पर्वणी ठरलेल्या प्रीमियर बॅडमिंटन लीगमधील रोमहर्षक लढतीत मुंबई रॉकेट्सच्या संग जी ह्य़ुआनने ऑलिम्पिक सुवर्णपदक विजेत्या कॅरोलिना मारिनला नमवण्याची किमया केली . तलवारीप्रमाणे चालणाऱ्या रॅकेट्स , अफलातून ऊर्जा , घोटीव खेळ , कोर्टवरचा सर्वागीण वावर आणि जिंकण्याची ऊर्मी या गुणकौशल्यांच्या संघर्षांत संगने बाजी मारली . २१ वर्षीय स्पेनची कॅरोलिना जागतिक क्रमवारीत द्वितीय , तर दक्षिण कोरियाची २५ वर्षीय संग तृतीय स्थानी . ऑलिम्पिक पदकासह कॅरोलिनाच्या नावावर जागतिक अजिंक्यपद स्पर्धेची दोन , युरोपियन अजिंक्यपद स्पर्धेची दोन यांच्यासह आंतरराष्ट्रीय स्पर्धाची २० जेतेपदे नावावर आहेत . संगच्या नावावर जागतिक अजिंक्यपद , आशियाई , कनिष्ठ अजिंक्यपद स्पर्धामध्ये पदकांसह आंतरराष्ट्रीय स्पर्धाची १३ जेतेपदे . एकमेकांविरुद्धच्या मुकाबल्यात मारिन ६ - १ अशी आघाडीवर होती . मात्र आकडेवारी आणि इतिहास यांना बाजूला सारत ५७ मिनिटांच्या लढतीत एनएससीआयच्या सरदार वल्लभभाई पटेल इन्डोअर स्टेडियममध्ये संगने संस्मरणीय विजयाची नोंद केली . संगला गवसलेला सूर कायम राखत मुंबईने हैदराबादवर ४ - २ अशी मात केली . पहिल्या गेममध्ये मारिनच्या स्वैर खेळाचा फायदा उठवत आणि सातत्याने चांगला खेळ करत संगने बाजी मारली . दुसऱ्या गेममध्ये झंझावाती स्मॅशेसच्या बळावर कॅरोलिनाने ६ - २ आघाडी घेतली . चिवट खेळाने स्युंगने टक्कर देत ७ - ९ अशी पिछाडी भरून काढली . यानंतर सलग दोन गुण पटकावत कॅरोलिनाने बरोबरी केली . तिसऱ्या आणि निर्णायक गेममध्ये दोघींनीही भात्यातले प्रत्येक अस्त्र परजल्याने सुरुवातीला ४ - ४ , ६ - ६ , ७ - ७ अशी बरोबरी होत राहिली . शरीरवेधी स्मॅश , क्रॉसकोर्ट , ड्रॉप आणि नेटजवळून शैलीदार खेळामुळे गुणांचे पारडे ९ - ९ , १० - १० असे बरोबरीत राहिले . संगने अचूक फटक्यासह ११ - १० आघाडी घेतली . मात्र तडाखेबंद स्मॅशच्या बळावर कॅरोलिनाने १२ - १२ बरोबरी केली . मात्र स्युंगने अचूकतेवर भर देत प्रदीर्घ रॅलींमध्ये कॅरोलिनाना नामोहरम करत तिसरा गेम १४ - १२ जिंकत सामन्यावर कब्जा केला . पुरुष दुहेरीच्या लढतीत मुंबई रॉकेट्सच्या योंग डेई ली आणि निप्टीथॉन प्युआंगप्युपानेच जोडीने हैदराबादवर ११ - ९ , ११ - ५ असा विजय मिळवला . पुरुष एकेरीच्या लढतीत हैदराबादच्या राजीव ओस्युफने अजय जयरामला ११ - ७ , ११ - ७ असे सहज नमवले . मुंबई रॉकेट्सतर्फे प्रमाणित ट्रम्प लढतीत हैदराबाद हंटर्सच्या होई वाह चाऊ आणि सात्विकसैराज रणकीरेड्डी जोडीने १३ - ११ , १२ - १० , १५ - १४ असा विजय मिळवला . शेवटच्या निर्णायक लढतीत मुंबईच्या एच . एस . प्रणॉयने हैदराबादच्या समीर वर्माचा ‘ट्रम्प’ लढतीत ११ - ६ , ११ - ७ असा पराभव करत संघाचा विजय निश्चित केला . मंगळवारी रात्री झालेल्या लढतीत यजमान मुंबईने दिल्ली एसर्सचा ६ - ० असा धुव्वा उडवला . अजय जयराम , एच . एस . प्रणॉय , योंग डेई ली - नाडिइडा झिइबा , स्युंग जी ह्य़ुआन , ली योंग डेई - निप्टीथॉन या सगळ्यांनी आपापल्या लढती जिंकत संघाला दिमाखदार विजय मिळवून दिला . सुन्या सुन्या मैफिलीत . . मंगळवारी ऑलिम्पिक रौप्यपदक विजेत्या पी . व्ही . सिंधूला ‘याचि देही , याचि डोळा’ पाहण्यासाठी चाहत्यांनी गर्दी केली होती . मात्र साडेतीन हजार प्रेक्षकक्षमता असणारे एनएससीआय स्टेडियम बुधवारी २५ टक्केसुद्धा भरले नव्हते . कॅरोलिना मारिन आणि स्युंग जी ह्य़ुआन या जागतिक क्रमवारीत अनुक्रमे द्वितीय आणि तृतीय स्थानी असणाऱ्या खेळाडूंचा दर्जेदार खेळ पाहण्यासाठी फक्त शेकडय़ातच चाहते हजर होते . मुंबईचा अर्थात यजमान संघ असूनही चाहते फिरकले नाहीत . बिगरसुट्टीच्या दिवशी सामने आयोजित केल्याचा फटकाही बसला . संकेतस्थळ गुणांकन बंद कोर्टवरील पंचांद्वारे सामन्यांचे गुणांकन केले जाते . हे गुणांकन संकेतस्थळावर लाइव्ह उपलब्ध असते . मात्र बुधवारी झालेल्या एकाही लढतीचे गुणांकन संकेतस्थळावर लाइव्ह किंवा त्यानंतरही उपलब्ध नव्हते .


यशोधरा पंचशील थिएटर ॲकॅडमीच्या ‘एका गर्भाशयाची गोष्ट’ या नाटकाने गुरुवारी राज्य नाट्य स्पर्धेच्या येथील प्राथमिक फेरीची दिमाखदार सांगता झाली . स्त्री भ्रूण हत्या आणि एकूणच मानसिकता या विषयावर सर्वांगीण वेध घेत एक चांगला प्रयोग ‘यशोधरा पंचशील’च्या टीमनं सादर केला . माहिती - तंत्रज्ञानाच्या युगात भौतिक सुविधा वाढल्या . जग फार झपाट्यानं बदलल्याची चर्चा होते . मात्र , आजही मुलगा आणि मुलगी हा भेद समूळ नष्ट झालेला नाही . त्यातूनच स्त्री भ्रूण हत्यांचे प्रमाण आजही अधिक आहे . केवळ अशिक्षितच नव्हे तर सुशिक्षित म्हणवल्या जाणाऱ्या कुटुंबातही ही मानसिकता आहे . या साऱ्या पार्श्वभूमीवर हे नाटक तळमळीनं बोलतं . मुग्धाला पहिली मुलगी आहे आणि तिच्या सासूला तिला दुसरा मुलगाच हवा आहे . त्यामुळे मग ती पुन्हा गर्भवती राहिल्यास मुलगा असेल तर ठीक नाहीतर गर्भपात , असेच समीकरण बनून जाते . या साऱ्या पार्श्वभूमीवर लेखक व दिग्दर्शक लक्ष्मण द्रविड यांनी एक चांगला प्रयोग सादर करण्याचा प्रयत्न केला . पात्र परिचय शीतल रावत ( मुग्धा ) , दीक्षा चव्हाण ( डॉक्टर ) , हर्ष कांबळे ( संतोष वाघ ) , गार्गी चौगले ( स्नेहा ) , मानसी पंडित ( रंजना पोतदार ) , स्वरूप गोडसे ( राहुल ) , साधना माळी ( सरिता ) , निकिता मस्तूद ( ॲड . हेमाली ) मिलिंद ओक ( अण्णा ) , संतराम जाधव ( इन्स्पेक्टर ) , अमृता माने ( महिला पोलीस ) , शैलेंद्र पंडित ( फिर्यादी वकील ) , लक्ष्मण द्रविड ( बेलिफ ) , निखिल प्रभू ( कोर्ट क्लार्क ) , नरहरी गोडसे ( न्यायाधीश ) . दिग्दर्शन सहाय्य : मानसी पंडित प्रकाश योजना : राहुल माणगावकर नेपथ्य : निखिल प्रभू रंगभूषा , वेशभूषा : सीमा माने संगीत : राजकुमार द्रविड


पदाधिकारी बिझनेस क्लासमध्ये असतात आणि खेळाडू इकॉनॉमी क्लासमध्ये , त्या वेळी मला माझीच लाज वाटते , हे उद्गार आहेत भारतीय ऑलिंपिक संघटनेचे सचिव राजीव मेहता यांचे ! मेहता यांनी क्रीडामंत्री राजवर्धन राठोड यांच्यासमोर ही टिपण्णी करताना खेळाडूंनाही बिझनेस क्लास उपलब्ध करून देण्याची मागणी केली . युवा ऑलिंपिकमधील पदक विजेत्यांना भारतीय ऑलिंपिक संघटनेने रोख बक्षीस देऊन सत्कार केला . त्या वेळी खेळाडूंना आंतरराष्ट्रीय स्पर्धेसाठी बिझनेस क्लास असावा , तसेच त्यांचा डाएट भत्ताही दुप्पट करण्याची मागणी मेहता यांनी केली . त्या वेळी क्रीडामंत्री , तसेच क्रीडा सचिव राहुल भटनागर हेही उपस्थित होते . आंतरराष्ट्रीय स्पर्धेच्या वेळी पदाधिकारी बिझनेस क्लासमध्ये असतात , तर क्रीडापटू इकॉनॉमी क्लासमध्ये . ही परिस्थिती बदलायला हवी . त्याचबरोबर खेळाडूंचा डाएट भत्ता ४५० वरून एक हजार केला , तर भारताची कामगिरी नक्कीच उंचावेल . आता आगामी कार्यक्रमाच्या वेळी स्पोर्टस इंडिया नक्की आश्वासन देईल , अशी अपेक्षा मेहता यांनी व्यक्त केली . ऑलिंपिक संघटनेचे अध्यक्ष नरिंदर बत्रा यांनी युवा क्रीडापटूंना टोकियो ऑलिंपिकवर लक्ष केंद्रित करण्यास सांगितले . त्याच वेळी युवा स्पर्धेतील यश अंतिम समजू नका , असेही सांगितले . हाच मुद्दा धरून केंद्रीय क्रीडामंत्री राठोड म्हणाले , की युवा ऑलिंपिकचे पदक काहींना चांगल्या कॉलेजमध्ये प्रवेश मिळवून देईल , तर काही कठोर परिश्रम करून ऑलिंपिक यश मिळवतील , अशी अपेक्षा त्यांनी व्यक्त केली . विश्वकरंडक कुमार हॉकीच्या विजेत्या संघातील खेळाडू काही महिन्यांत वरिष्ठ संघात येतील , अशी अपेक्षा होती , पण त्यातील काहींचे हॉकी प्रेमच कमी झाले . त्यातील काही जण तर संभाव्य ४० खेळाडूंतही नाहीत . एकाने तर फेसबुकवर फिल्मही केली . - नरिंदर बत्रा , भारतीय ऑलिंपिक संघटनेचे अध्यक्ष .


दिवसागणिक मोबाईलच्या तंत्रज्ञानात बदल होत आहे . ग्राहकांना जास्तीत जास्त सुविधा देत कंपन्यांची चढाओढ चालू असतानाच यामध्ये आणखी एका गोष्टीची भर पडणार आहे . स्मार्टफोन वापरणाऱ्यांसाठी आणखी एक आनंदाची बाब असून त्यांना फोनच्या मागच्या बाजूलाही डिस्प्ले असणार आहे . स्मार्टफोन बनविण्यात आघाडीवर असलेल्या ‘योटाफोन’ ही कंपनी अशाप्रकारचे अनोखे फिचर ग्राहकांना देणार आहे . रशियातील एका अहवालानुसार योटा डिवाईसेजच्या तिसऱ्या हॅंडसेटमध्ये योटा ३ नावाच्या हँडसेटची भर पडणार आहे . या वर्षीच्या अखेरपर्यंत हा फोन बाजारात दाखल होईल असा दावा कंपनीने केला आहे . या हँडसेटची किंमत ३५० डॉलर म्हणजेच २२ हजार ५०० पासून पुढे असून यातील शेवटचे मॉडेल ४५० डॉलर म्हणजेच २९ हजार रुपयांपर्यंत असेल . या फोनला ५ . ५ इंचाचा फुल एचडी एमोलेड डिस्प्ले देण्यात आला आहे . तर मागील बाजूला ५ . २ इंचाचा एचडी ई लिंक टच स्क्रीन देण्यात आला आहे . ४ जीबी रॅमच्या या फोनमध्ये ड्युएल सिम देण्यात आले आहे . याशिवाय ड्युएल एलईडी फ्लॅशबरोबर १२ मेगापिक्सलचा कॅमेरा आणि १३ मेगापिक्सलचा फ्रंट कॅमेरा देण्यात आला आहे . हा फोन सप्टेंबर महिन्यात चीनमध्ये लाँच करण्यात येईल असेही रशियामधील एका अहवालात सांगण्यात आले आहे . कंपनीतर्फे लाँच करण्यात येणारा हा तिसरा फोन असून त्याच्या दोन्ही बाजूला असणाऱ्या डिस्प्लेमुळे तो मोठ्या प्रमाणात गाजेल असे बोलले जात आहे .


खराब क्षेत्ररक्षण आणि गोलंदाजांचे उपलब्ध नसलेले पर्याय यामुळे श्रीलंकेला पाकिस्तानविरुद्धच्या निर्णायक साखळी लढतीत पराभव स्वीकारावा लागला . पाकिस्तानने संघर्षपूर्ण लढतीत तीन गडी राखून विजय मिळवत चॅंपियन्स करंडक क्रिकेट स्पर्धेच्या उपांत्य फेरीत प्रवेश केला . त्यांची गाठ आता बुधवारी ( ता . 14 ) यजमान इंग्लंडशी पडेल . विजयासाठी जेमतेम सव्वादोनशेपेक्षा जास्त धावांचे लक्ष्य असलेल्या पाकला अझर अली आणि फखार झमन यांनी पाऊणशतकी सलामी करून दिली , त्या वेळी पाक विजय होणार असेच वाटत होते , पण बिनबाद 74 वरून पाकचा डाव पाहता पाहता 6 बाद 137 असा घसरला . याचवेळी सर्फराज अहमदने सूत्रे हाती घेतली . श्रीलंकेकडे चांगले गोलंदाज नाहीत , हे त्याने ओळखत तळाच्या फलंदाजांच्या साथीत चिवट प्रतिकार सुरू केला . त्याने महंमद आमीरसह आठव्या विकेटसाठी अर्धशतकी भागीदारी केली . त्या वेळी त्यांना सुटलेल्या झेलांचा तसेच खराब मैदानी क्षेत्ररक्षणाचा पुरेपूर फायदा झाला . श्रीलंकेने 23 ( बाईज 4 , वाईड 13 ) अवांतर धावा देत पाकच्या विजयास हातभारच लावला . पाकिस्तानच्या गोलंदाजांनी मोक्याच्यावेळी श्रीलंकेस हादर दिले . महंमद आमीरने मोक्याच्यावेळी हादरे दिले आणि जुनैद खान तसेच हसन अलीने तळाचे फलंदाज आक्रमक होणार नाहीत , याची खबरदारी घेतली . मात्र , पाक गोलंदाजांपेक्षा मोक्याच्यावेळी श्रीलंका क्षेत्ररक्षकांनी चुका करीत पराभव ओढवून घेतला . संक्षिप्त धावफलक श्रीलंका - 49.2 षटकात 236 ( निरोशन डिकवेल्ला 73 - 86 चेंडूत 4 चौकार , कुशल मेंडिस 27 , अँगेलो मॅथ्यूज 39 , असेला गुणरत्ने 27 , सूरंगा लकमल 26 , महम्मद अमीर 10 - 53 - 2 , जुनैद खान 10 - 0 - 40 - 3 , फाहीम अश्रफ 6.2 - 0 - 37 - 2 , हसन अली 10 - 0 - 43 - 3 ) पराजित वि . पाकिस्तान ः 44.5 षटकात 7 बाद 237 ( अझर अली 34 , फखार झमन 50 - 36 चेंडूत 8 चौकार व 1 षटकार , सर्फराज अहमद नाबाद 61 - 79 चेंडूत 5 चौकार , फाहीम अश्रफ 15 , महम्मद आमीर नाबाद 28 - 43 चेंडूत 1 चौकार , लसीथ मलिंगा 9.5 - 2 - 52 - 1 , एन प्रदीप 10 - 0 - 60 - 3 )


कोणत्याही कारणाविना राष्ट्रीय कुस्ती शिबिरात दाखल न झालेल्या चार फोगट भगिनींपैकी गीता , रितू आणि संगीता यांना शिबिरात समाविष्ट करून घेण्याचा निर्णय भारतीय कुस्ती महासंघाने जाहीर केला आहे . मात्र , अद्यापही शिबिरात न येण्याचे कारण न दिलेल्या बबिता फोगटला प्रवेश देण्यात आलेला नसून तिच्याबाबतची संदिग्धता कायम आहे . काहीही कारणमीमांसा न देता शिबिरास न आलेल्या फोगट भगिनी आणि अन्य ११ कुस्तीपटूंना शिबिरात दाखल करून घेणार नसल्याचा निर्णय घेतला होता . मात्र , त्यात बदल करून पुन्हा तीन भगिनींना लखनौला सुरू शिबिरात समाविष्ट करून घेण्यात आले आहे . त्यामुळे जकार्ता आशियाई स्पर्धेसाठीच्या पात्रता फेरीत या तिघी फोगट भगिनी खेळू शकणार आहेत ; परंतु बबिताचा त्यात अंतर्भाव केलेला नसल्याचेही महासंघाने नमूद केले आहे . महासंघाचे अध्यक्ष ब्रिजभूषण शरणसिंग यांनी बबिताने अद्यापही कोणतेही कारण दिले नसल्याने तिला आम्ही शिबिरात सहभागी होऊ देणार नसल्याबाबत ठाम असल्याचे सांगितले . त्यामुळे तिला जकार्ता आशियाई स्पर्धेच्या पात्रता सामन्यांमध्ये किंवा स्पर्धेतही सहभागी होता येणार नसल्याचे त्यांनी नमूद केले . महासंघाने अन्य ११ कुस्तीपटूंनाही त्याच कारणास्तव प्रवेश नाकारल्याने कुस्तीच्या क्षेत्रात खळबळ उडाली आहे . तसेच ‘दंगल’ प्रदर्शित झाल्यापासून फोगट भगिनींचे नाव सर्वत्र गाजत असून त्यामुळे कुस्ती खेळालादेखील चालना मिळाली आहे . तरीदेखील त्यांच्यावरही कुस्ती महासंघाने कारवाईचा बडगा उगारल्याने तो चर्चेचा विषय ठरला होता . मात्र , त्यातून आता किमान तीन भगिनींना संधी देण्याचा निर्णय झाला आहे .


आफ्रिकेच्या दौऱ्यावर असलेले भारताचे पंतप्रधान नरेंद्र मोदी सध्या ट्रेंडिंग आहेत असे म्हणण्यास काहीच हरकत नाही . मोदींच्या कपड्यांपासून त्यांनी केलेल्या ट्रेन प्रवासाप्रर्यंत सर्वाचीच चर्चा सध्या ओसंडून वाहत आहे . मोदींच्या या आफ्रिका दौऱ्यावर अनेक ठिकाणांहून , प्रसारमाध्यमांतून आणि सोशल नेटवर्किंग साइट्सवरुन संमिश्र प्रतिक्रिया मिळत आहेत . या सर्व गदारोळात वादग्रस्त विनोदांसाठी प्रसिद्ध असणाऱ्या ‘एआयबी’ म्हणजेच ‘ऑल इंडिया बकचोद’ या यूट्यूब चॅनलने पुन्हा एकदा हे ‘विनोदास्त्र’ आजमावत पंतप्रधानांची खिल्ली उडवली आहे . नरेंद्र मोदींच्या आफ्रिका दौऱ्याला लक्ष करत ‘एआयबी’ने एक व्हिडिओ नुकताच प्रसिद्ध केला आहे . मोदी व्यासपीठावर उभे असताना एक आफ्रिकन बाई मोदींच्या स्वागतार्ह काहीतरी बोलत आहे आणि ते पंतप्रधानांना काही समजत नाही ; असे या व्हिडिओतून दाखवण्यात आले आहे . एक वेगळाच प्रेक्षक वर्ग असणाऱ्या ‘एआयबी’च्या चाहत्चांकडून हा व्हिडिओ अनेक लाइक्स आणि शेअर्स मिळवत आहे . काही दिवसांपूर्वीच एका वादग्रस्त व्हिडिओच्या पोस्टमुळे चर्चेत आलेल्या ‘एआयबी’ चॅनलने त्यांच्या फेसबुक पेजवर पंतप्रधानांसंबंधी बनवलेला हा विडंबनपर व्हिडिओ आता ‘एआयबी’ला कोणत्या वादाच्या भोवऱ्यात तर अडकवणार नाही ना . . ? हे येणाऱ्या काळातच ठरणार आहे .


आयपीएल तसेच भारतात झालेल्या ट्वेन्टी - २० विश्वकरंडक क्रिकेट स्पर्धेत खेळल्याचा फायदा आम्हाला निश्चितच होईल , असे मत ऑस्ट्रेलियाचा अष्टपैलू जेम्स फॉकनरने सांगितले . भारत दौऱ्यावर मर्यादित षटकांचे क्रिकेट खेळण्यास आलेल्या ऑस्ट्रेलियाचा उद्या अध्यक्षीय संघाविरुद्ध सराव सामना होत आहे . आमच्या संघातील बहुतेक खेळाडू आयपीएलमध्ये खेळत आहेत . ट्वेन्टी - २० विश्वकरंडक स्पर्धा खेळल्याचा अनुभवही पाठीशी आहे . त्याच वेळी आता भारतीय संघानेही श्रीलंकेत घवघवीत यश मिळवलेले आहे . त्यामुळे आमच्या कौशल्याचा कस लागणार आहे , असे फॉकनर म्हणाला . २०१५ मधील विश्वकरंडक स्पर्धेत ऑस्ट्रेलियाच्या विजेतेपदामध्ये महत्त्वाचा वाटा उचलणाऱ्या फॉकनरचे त्यानंतर संघातले स्थान पक्के नव्हते . या चॅम्पियन्स करंडक स्पर्धेतूनही त्याला वगळण्यात आले होते ; परंतु भारत दौऱ्यासाठी त्याला पुनरागमनाची संधी देण्यात आली आहे . या मालिकेत चांगली कामगिरी करून आपली उपयुक्तता सिद्ध करायची आहे , असे त्याने सांगितले . जेव्हा तुम्ही संघाबाहेर जाता तेव्हा पुन्हा संघात येणे कठीण झालेले असते . मी चार महिने संघापासून दूर होतो , सरावातून आता मी अधिक सक्षम आणि तंदुरुस्त झालो आहे , असे त्याने सांगितले . भारतात आम्हा सर्व ऑस्ट्रेलियन खेळाडूंना खेळायला आवडते . भारत आणि ऑस्ट्रेलिया यांच्यातील क्रिकेट द्वंद्व चांगलेच रंगते . येथील प्रेक्षकही चांगले दर्दी आहेत . त्यामुळे भारतात खेळण्याचा वेगळाच आनंद मिळत असतो , असे फॉकनरने नमूद केले . या मालिकेत कोणती बाजू ऑस्ट्रेलियासाठी जमेची ठरू शकेल , या प्रश्नावर फॉकनर म्हणतो , काही खेळाडूंमध्ये असलेली अष्टपैलू गुणवत्ता ; तसेच फलंदाजी आणि गोलंदाजीतील प्रबळता आम्हाला येथे यश देऊ शकते . दरम्यान , ऑस्ट्रेलियाने या सामन्यासाठी सलामीचा आक्रमक फलंदाज ॲरॉन फिंच याला विश्रांती देण्याचा निर्णय घेतला आहे . आयपीएल स्टार्सना संधी उद्या होणाऱ्या सामन्यासाठी अध्यक्षीय संघात आयपीएलमध्ये चमकलेल्या राहुल त्रिपाठी , नितीश राणा , मयांक अगरवाल , वॉशिंग्टन सुंदर , संदीप शर्मा अशा खेळाडूंना संधी देण्यात आली आहे . निवड समितीसमोर आपली गुणवत्ता सिद्ध करण्याची या खेळाडूंना संधी असेल .


सध्या स्टार्टअपचा जमाना आहे . अनेक हुशार तरूण उद्योजकांकडे नव्या नव्या कल्पनाही आहेत आणि त्या कल्पनांना वाव मिळेल असं अनुकूल वातावरणही आजच्या घडीला आहे . पण आपली कल्पना प्रत्यक्षात उतरवताना अनेक अडचणींचा सामना करावा लागतो . अनेकदा कल्पना चांगली असूनही त्याची अंमलबजावणी नीट न झाल्याने ती स्टार्टअप फसते . आणि अनेकदा असे होतकरू तरूण कर्जाच्या बोज्याखाली दबले जात आर्थिक संकटात सापडतात . असं होऊ नये म्हणून अँबर वेल्स - बाॅक्स या महिला उद्योजिकेने तरूण उद्योजकांना काही कानमंत्र दिले आहेत . अँबर अजून ३० वर्षांचीही नाही . पण तिच्या नावाची नोंद ‘फोर्ब्ज’ मॅगझीननेही घेतली आहे . ३० वर्षांखालच्या जगभरातल्या टाॅप ३० उद्योजकांच्या यादीमध्ये फोर्ब्ज मॅगझीनने अँबरला स्थान दिलं आहे . तर पाहुयात अँबर वेल्स - बाॅक्सचे जगभरातल्या तरूण उद्योजकांना स्टार्टअप सुरू करण्याआधी विचारात घेण्याजोग्या काही टिप्स १ . बाजारपेठेचा अभ्यास करा तुम्हाला ज्या क्षेत्रात स्टार्टअप सुरू करायची आहे . त्या क्षेत्राचा अभ्यास करा . त्या क्षेत्रातल्या लोकांच्या गरजा ओळखा . त्यांना काय हवंय याचा अभ्यास करा . आणि त्यानुसार तुमचा बिझनेस प्लॅन तयार करा . यामुळे स्टार्टअप सुरू केल्यावर तुम्हाला तुमच्या ग्राहकांपर्यंत चांगली सेवा अथवा माल पुरवता येईल . २ . स्वतःच स्वतः चे ग्राहक बना आपली सेवा किंवा माल कशा पध्दतीचा आहे याचा अनेकजा आपल्याल अंदाज येता नाही . आपल्याला आपलं प्राॅडक्ट एका विशिष्ट दर्जाचं वाटू शकतं . पण आपल्या ग्राहकांच्या नजरेतून आपल्या स्टार्टअपकडे पाहिलं तर आपल्याला एकत वेगळा दृष्टिकोन मिळू शकतो . ३ . योग्य टीम निवडा स्टार्टअपला चांगला ‘स्टार्ट’ मिळण्यासाठी सुरूवातीपासूनच चांगली टीम जमवणं फार महत्त्वाचं असतं . त्याचबरोबर एखादा अनुभवी माणूसही टीममध्ये घेणं श्रेयस्कर ठरतं . या माणसाला टीममध्ये घेण्यासाठी काही जास्त आर्थिक गुंतवणूक करावी लागली तरीही ती दीर्घकालीन दृष्टीने योग्य ठरते . तसंच या अनुभवी व्यक्तीचं मार्गदर्शन टीम बिल्ड - अप करण्यासाठी तसंच स्टार्टअपची सुरूवातीची घडी नीट बसण्यासाठी उपयोग होऊ शकतो . स्टार्टअप तयार करण्याची प्रक्रिया एक्सायटिंग असते पण काही बेसिक चुका टाळल्या तर हा सगळा प्रवास आनंददायी आणि आर्थिकदृष्ट्या फायदेशीर ठरतो .


बी जीवनसत्त्व पूरक म्हणून घेतल्याने हवा प्रदूषणामुळे आरोग्यावर होणाऱ्या परिणामांची तीव्रता कमी करता येते , असा दावा एका संशोधनात केला आहे . कोलंबिया विद्यापीठातील संशोधकांच्या मते बी जीवनसत्त्व हे हवा प्रदूषणाचा एपिजिनोमवर होणारा परिणाम कमी करते , त्यातील संयुगे जनुकांना महत्त्वाच्या आज्ञा देतात . त्यामुळे हे घडून येते . पीएम २ . ५ कणांचा परिणाम यात कमी केला जातो . हे कण २ . ५ मायक्रोमीटर आकाराचे असतात . ज्या भागात एवढय़ा व्यासाच्या कणांचे प्रदूषण आहे , तेथे लोकांना बी जीवनसत्त्वाचा फायदा होतो . हवा प्रदूषणाने आरोग्यावर जो परिणाम होतो , त्यात विशिष्ट रेणूंचा काय संबंध असतो हे अजून समजलेले नाही . पण बी जीवसत्त्वामुळे फायदा होतो हे निश्चित आहे , असा दावा कोलंबिया विद्यापीठाच्या मेलमन स्कूल ऑफ पब्लिक हेल्थच्या प्राध्यापक अँड्रिया बॅकारेली यांनी केला आहे . प्रदूषणाचे परिणाम औषधांनी कमी करण्याचा प्रयत्न करता येतो . त्या दृष्टिकोनातून हे संशोधन झाले आहे . एपिजेनेटिक बदलांमुळे पर्यावरण प्रदूषणाचे शरीरावर परिणाम होतात . जागतिक आरोग्य संघटनेच्या मते जगातील ९२ टक्के लोक घनमीटरला १० मायक्रोग्रॅम प्रदूषके असलेल्या भागात राहतात , त्यामुळे प्रदूषक द्रव्यांचे कण फुफ्फुसात जाऊन त्रास होतो . हवा प्रदूषणाचा आरोग्यावर वाईट परिणाम होत असतो , असे मुख्य संशोधक झोंग यांनी म्हटले आहे . ५० मिलिग्रॅम बी ६ व १ मिलिग्रॅम बी १२ जीवनसत्त्व तसेच २ . ५ मिलिग्रॅम फॉलिक अॅसिड रोज घेतले तर प्रदूषणाचे परिणाम कमी होतात . १८ ते ६० वयोगटातील धूम्रपान न करणाऱ्या लोकांवर हे प्रयोग केले गेले .


‘द ग्रेट इंडियन लाफ्टर चॅलेंज’च्या नवीन सिझनला सुरुवातीपासून तसा प्रेक्षकांचा अपेक्षित असा प्रतिसाद मिळाला नाही . मात्र , या शोच्या सेटवर परीक्षक अक्षय कुमारने मल्लिका दुआसाठी जे आक्षेपार्ह शब्द वापरले , त्यानंतर सर्वत्र याची जोरदार चर्चा होऊ लागली . सोशल मीडियावरही हा मुद्दा गाजला . स्पर्धकाचा परफॉर्मन्स आवडल्यास परीक्षकांकडून एक बेल वाजवली जाते . मल्लिका ही बेल वाजवायला गेली असता अक्षयने तिला म्हटले की , ‘आप बेल बजाओ , मै आपको बजाता हूं . ’ मल्लिकाचे वडील आणि पत्रकार विनोद दुआ यांनी अक्षयच्या या वक्तव्याविरोधात आक्षेप घेत त्याच्यावर टीकाही केली होती . या वादात अक्षयची पत्नी ट्विंकलनेही उडी घेत अक्षयची बाजू घेतली . मात्र , पतीच्या आक्षेपार्ह वक्तव्यावरून त्याचीच साथ दिल्याबद्दल विनोद दुआ ट्विंकलवर भडकले . विनोद दुआ यांनी फेसबुकवर लिहिलं की , ‘ट्विंकलने वादाचं उत्तर दिलं . हे उत्तर नसून एका ‘एम्बॅरेस्ड वाईफ’कडून दिलेलं कारण आहे . अक्षयने भविष्यात तशाप्रकारची आक्षेपार्ह टिप्पणी करू नये . हे प्रकरण आता आम्हाला अजून पुढे वाढवायचं नाहीये . ’ वाचा : शाहिद - इम्तियाज करताहेत ‘जब वी मेट २’ची तयारी ? विनोदाला गंभीरपणे घेत या संपूर्ण परिस्थितीला चुकीच्या पद्धतीने वाढवलं गेल्याचं ट्विंकलने ट्विटरवर म्हटलं होतं . ‘मल्लिका दुआच्या वडिलांनी जी पोस्ट लिहिली , त्यामध्ये त्यांनी म्हटलं की , मी त्या मूर्ख अक्षय कुमारला धडा शिकवेन . त्यांच्या या वक्तव्याचा अर्थ कसा घ्यायचा ? विनोदाने जे शब्द वापरले जातात , त्यांना विनोद म्हणूनच समजावं , ’ असं ट्विट तिने केलं होतं . आता या संपूर्ण वादात अक्षय कुमार काही प्रतिक्रिया देत विषयाला पूर्णविराम देतो का , याकडेच अनेकांचं लक्ष लागून राहिलं आहे .


इंडियन क्रिकेट लीगमध्ये भ्रष्टाचार किंवा सामना निकाल निश्चिती प्रकार सर्रास चालतात . मी वेळोवेळी स्पर्धेच्या भ्रष्टाचार प्रतिबंधक समितीस माहिती दिली आहे असे ऑस्ट्रेलियाचा अष्टपैलू खेळाडू ग्लेन मॅक्सवेल याने म्हटले आहे . रांची येथे २०१७ मध्ये भारताविरुद्ध झालेल्या कसोटी सामन्यात ऑस्ट्रेलियाच्या काही खेळाडूंनी सामना निकाल निश्चित केला होता असे अल जाहीरा संस्थेने तयार केलेल्या माहितीपटात म्हटले आहे . कसोटी मालिकेसाठी संघात पुनरागमन केलेल्या मॅक्सवेलने या सामन्यात कसोटी करीअरमधील पहिले शतक टोलविले होते . मॅक्सवेल याचा सामना निकाल निश्चित करण्यात थेट सहभाग नसला तरीही सामन्याविषयी दिलेल्या चित्रीकरणात मॅक्सवेल याच्यासह ऑस्ट्रेलियाचे दोन खेळाडू या व्हीडीओमध्ये दिसून आले आहेत . मॅक्सवेलने भ्रष्टाचार विरोधी पथकातील अधिकाऱ्यांपुढे जबाब देताना या व्हीडीओत आपण असल्याचे कबूल केले आहे . तो म्हणाला , मी संबंधित अधिकाऱ्यांना सर्व खरी माहिती दिली आहे . आयपीएलमध्ये जे गैरप्रकार माझ्या निदर्शनास आले आहेत , त्याची सर्व माहिती मी दिली आहे . २०१५ च्या आयपीएलमध्ये किंग्ज पंजाब संघाचे नेतृत्व करताना मला ज्या ज्या गोष्टी आक्षेपार्ह वाटल्या होत्या , त्या सर्व प्रकारांची माहिती मी दिली आहे . आंतरराष्ट्रीय क्रिकेट परिषदेने या सर्व प्रकरणांची चौकशी सुरू केली आहे . अल जाहीराकडून सविस्तर माहिती दिली जात नसल्याचाही आरोप त्यांनी केला आहे .


अभिनेता शाहिद कपूर सध्या त्याच्या आगामी चित्रपटासाठी बरीच मेहनत घेत असल्याचं पाहायला मिळत आहे . ‘पद्मावती’ चित्रपटात राजा रावल रतन सिंगची भूमिका साकारण्यासाठी त्याने आपल्या शरीरयष्टीतही बदल केला आहे . पण , ‘पद्मावती’मधील ही भूमिका फक्त एक निमित्त असून फिटनेसच्या बाबतीत तो नेहमीच सजग असल्याचं पाहायला मिळालं आहे . एक प्रशिक्षित डान्सर आणि अभिनेता म्हणून त्याने आपल्या फिटनेसला नेहमी प्राधान्य दिलं आहे . त्याचच उदाहरण त्याच्या एका सोशल मीडिया पोस्टमध्ये पाहायला मिळालं . शाहिदने त्याच्या इन्सटाग्राम अकाऊंटवरुन एक फोटो शेअर केला . या फोटोमध्ये त्याचं पिळदार शरीर पाहायला मिळत आहे . मुख्य म्हणजे त्याच्या या रुपावर पत्नी मीरासुद्धा भाळली आहे . मीराने शाहिदच्या या फोटोवर कमेंट केली आहे . तिची ही कमेंट पाहून शाहिदलाही आश्चर्य वाटत असेल यात शंकाच नाही . शाहिद आणि मीरा बॉलिवूडमधील मोस्ट हॅपनिंग कपल आहेत . नुकतच त्यांच्या लग्नाला दोन वर्षे पूर्ण झाली असून अनेकांनीच या जोडीवर शुभेच्छांचा वर्षाव केल्याचं पाहायला मिळालं . वाचा : ‘या’ अभिनेत्याची मुलगी शाहिद कपूरला मानत होती पती वाचा : रवीनाने अक्षय कुमारला ‘या’ अभिनेत्रींसोबत पकडलं होतं… मीरा - शाहिदवर प्रसारमाध्यमांच्या नेहमीच नजरा असतात . नुकतच इंडियन एक्सप्रेसशी संवाद साधत मीराने एक पिता म्हणून शाहिद त्याची भूमिका कशा प्रकारे बजावत आहे हे स्पष्ट केलं . ‘त्याच्या परीने शक्य त्या सर्व गोष्टी तो पिता म्हणून करु इच्छितो . कधीकधी तर , मी स्वतः त्याला स्वस्थ बसण्यास सांगते . मिशासोबत खेळणं , तिला वेळ देण त्याला फार आवडतं . मुख्य म्हणजे तीसुद्धा शाहिदप्रमाणेच झाली आहे . आपल्या वडिलांप्रमाणेच आरशात स्वतःला पाहणं तिलासुद्धा फार आवडतं . पिता झाल्यावर तो बदलला आहे’ , असं मीरा म्हणाली .


सुलतान अझलन शाह हॉकी स्पर्धेतील अंतिम फेरीपासून भारत एक विजय दूर आहे . ब्रिटन - न्यूझीलंड लढतीच्या निकालाचा विचार न करता आपल्या कामगिरीवर लक्ष पूर्ण केंद्रित केल्यासच भारताचा फायदा होऊ शकेल . गतविजेत्या ऑस्ट्रेलियास अंतिम फेरी निश्चित करण्यासाठी जपानविरुद्ध बरोबरी पुरेशी आहे . ब्रिटन - न्यूझीलंड या लढतीनंतर भारताची मलेशियाविरुद्धची लढत होईल . आता अंतिम फेरीसाठी मोठ्या फरकाने विजय आवश्यक असल्यास आव्हान खडतर होईल . जपानविरुद्ध हॅटट्रिक केलेला मनदीप सिंग आणि आकाशदीप सिंग सोडल्यास एकही भारतीय आक्रमक गोलक्षेत्रात धोकादायक वाटत नाही . भारताची गोल करण्यासाठी प्रामुख्याने मदार रूपिंदर पाल सिंग आणि हरमनप्रीत सिंग या ड्रॅग फ्लिकर्सवरच आहे . जपानने झुंजवल्यामुळे भारतीय मार्गदर्शक रोएलॅंट ऑल्टमन्स नाराज होते . कोणत्याच संघाला कमी लेखायचे नसते . जपानने कसे आव्हान दिले ते आपण सर्वांनी बघितलेच . मलेशिया चांगला संघ आहे . आम्ही मलेशियाच्या आव्हानास सामोरे जाण्यास तयार आहोत , असे त्यांनी सांगितले . मलेशियाने यापूर्वी अनेकदा भारतास झुंजवले आहे . त्यातच घरच्या मैदानावरील अखेरच्या साखळी सामन्यात सर्वोत्तम खेळ करण्यास ते उत्सुक असतील . आम्ही लढती गमावल्या असतील , पण प्रतिस्पर्ध्यांना चांगलेच झुंजवले आहे . काही चुका टाळल्या असत्या , संधी साधल्या असत्या , तर निकाल नक्कीच वेगळा लागला असता . हेच दाखवून देण्याचा आमचा प्रयत्न आहे , असे मलेशियाचे मार्गदर्शक व्हॅन हुईझेन यांनी सांगितले . समीकरणे अंतिम फेरीची - ऑस्ट्रेलिया दहा गुणांसह आघाडीवर , तर भारत , ब्रिटन , न्यूझीलंडचे प्रत्येकी सात गुण - भारत तसेच ब्रिटनचा गोलफरक + 2 , मात्र केवळ एक गोल जास्त केला असल्यामुळे भारत ( 10 ) ब्रिटनच्या ( 9 ) पुढे - न्यूझीलंड गोलसरासरीत - 1 मागे - ब्रिटनची अखेरच्या साखळी सामन्यात न्यूझीलंडविरुद्ध लढत - ही लढत निकाली ठरल्यास भारतास मलेशियाविरुद्ध विजयच आवश्यक - भारतास त्याच वेळी गोलसरासरीकडेही लक्ष द्यावे लागणार . - ब्रिटन जिंकल्यास त्यांच्या किमान फरकाने विजय आवश्यक - न्यूझीलंड - ब्रिटन बरोबरी झाल्यास भारताला अंतिम फेरीसाठी हार टाळणेही पुरेसे ठरेल ; पण त्याच वेळी ब्रिटनला एकंदर गोलात मागे टाकणेही आवश्यक - स्पर्धा कार्यक्रमानुसार सुरवातीस उद्या ( ता . 5 ) पहिली लढत ब्रिटन - न्यूझीलंड , तर भारत - मलेशिया यांच्यात अखेरची साखळी लढत - खेळातील अनिश्चिततेमुळे ऑस्ट्रेलियाची अंतिम फेरीही अद्याप निश्चित नाही , ते अखेरच्या सामन्यात जपानविरुद्ध खूपच मोठ्या फरकाने हरले तर भारत , ब्रिटन , न्यूझीलंड त्यांना मागे टाकू शकतात .


‘बद्रीनाथ की दुल्हनिया’ या सिनेमाच्या प्रमोशननंतर आलियाने पुढच्या सिनेमाचे चित्रीकरण सुरू करण्याआधी छोटासा ब्रेक घेतला होता . या ब्रेकमध्ये तिने आपला अधिकतर वेळ मित्र - परिवारासोबत आणि एक नवीन छंद जोपासण्यामध्ये घालवला . या छोटेखानी ब्रेकनंतर आलिया आता पुन्हा एकदा सिनेमांच्या चित्रीकरणासाठी सज्ज झाली आहे . लवकरच ती मेघना गुलझार यांच्या ‘राझी’ या सिनेमाचे चित्रीकरण सुरू करणार आहे . या सिनेमात ती भारतीय गुप्तहेराची भूमिका साकारणार आहे जी पाकिस्तानी नागरिकाशी लग्न करते . विकी कौशल हा तिच्या नवऱ्याच्या भूमिकेत दिसेल . सिनेमाच्या ऑडिशनसाठी गेलेल्या तरुणीचा विनयभंग , दिग्दर्शक फरार एका इंग्रजी वृत्तपत्राला दिलेल्या मुलाखतीत आलिया म्हणाली की , ‘मला वाटतं की जेव्हा मी खूप दमते तेव्हा मूळ स्थितीत येण्यासाठी मला फक्त १० दिवस लागतात . त्यानंतर मी पुन्हा त्याच जोमाने कामावर रुजू होते . जेव्हा मी सुट्टीवर होते तेव्हा मी त्या वेळेचा सदुपयोग केला आणि महत्त्वाचं म्हणजे कोणत्याही गोष्टीबद्दल फारशी तक्रार केली नाही . ’ …म्हणून विवेक ऑबेरॉयच्या भावाने अॅशला दिला नकार ‘सुट्ट्यांदरम्यानही जेव्हा काम करण्याची वेळ येते तेव्हा सुरुवातीला मला याचा थोडा त्रास झाला . मात्र नंतर कामाची मला इतकी सवय झाली की सुट्ट्यांदरम्यानही मला आता काम करायची इच्छा होते . मात्र यावेळी काम म्हणजे लाईव्ह कार्यक्रम किंवा जाहिरातींच शूटिंग नव्हे . ’ आलियाने सांगितले की , ‘सिनेमांशिवाय करत असलेले काम हे जरी काम असले तरी तिचं पहिलं प्रेम हे सिनेमेच आहेत . सिनेमांप्रमाणेच जाहिराती आणि इतर गोष्टी या कामांमध्येच मोडत असल्या तरी सिनेमांचं चित्रीकरण करणं याची तुलना कशासोबत होऊ शकत नाही . सिनेमांच्या वेगवेगळ्या व्यक्तिरेखा साकारताना तुम्ही अनेक गोष्टी शिकत असता जे तुम्हाला इतर कोणीही शिकवू शकत नाही . ’


पाच वेळा जागतिक अजिंक्यपद पटकावणाऱ्या भारताच्या एम सी मेरी कोमने एआयबीए जागतिक महिला बॉक्सिंग अजिंक्यपद स्पध्रेत धडाक्यात सुरुवात केली . मेरी कोमने ५१ किलो वजनी गटात स्वीडनच्या जुलियाना सोडरस्ट्रॉमवर ३ - ० असा दणदणीत विजय मिळवून दुसऱ्या फेरीत प्रवेश केला . पुढील फेरीत तिच्यासमोर जर्मनीच्या अॅझीझे निमानीचे आव्हान आहे . निमानीने आशियाई स्पध्रेत कांस्यपदक जिंकणाऱ्या मंगोलियाच्या नँडीत्सेंत्सेग मायागमार्डुलमचा पराभव करून खळबळजनक निकालाची नोंद केली . मेरी कोमने तुलनेने उंच असलेल्या सोडरस्ट्रॉमवर सुरुवातीपासून आक्रमण केले . स्पध्रेच्या पाश्र्वभूमीवर आपल्या क्रियेत कमालीची सुधारणा करत ३२ वर्षीय मेरी कोमने दमदार खेळ केला . आशियाई स्पध्रेतील सुवर्णपदक विजेती मेरी कोम सहाव्या जागतिक अजिंक्यपद पटकावण्याबरोबर ऑलिम्पिक पात्रता मिळवण्याच्या निर्धाराने या स्पध्रेत सहभागी झाली आहे . सरिता देवीने बेलारुसच्या अॅला यार्शेव्हिचवर ३ - ० असा विजय मिळवला . पुढच्या फेरीत सरितासमोर मेक्सिकोच्या व्हिक्टोरिया टोरेसचे आव्हान असणार आहे .


JioPhone 2 खरेदी करण्याचा विचार असेल तर तुमच्यासाठी चांगली बातमी आहे . कारण , 5 नोव्हेंबर ते 12 नोव्हेंबर दरम्यान या फोनसाठी ओपन सेलचं आयोजन करण्यात आलं आहे . जिओचं अधिकृत संकेतस्थळ Jio . com वर 5 नोव्हेंबर रोजी दुपारी 12 वाजेपासून हा सेल सुरू झाला आहे . पेटीएम वॉलेटद्वारे पैशांचा भरणा करुन 200 रुपये कॅशबॅकही मिळवू शकतात . यापूर्वी अनेकदा या फोनसाठी फ्लॅश सेलचं आयोजन करण्यात आलं होतं . Qwerty कीपॅड , यू ट्यूब , व्हॉट्स अॅप आणि फेसबुकचे ‘इनबिल्ट’ अॅप , हॉरिझेंटल डिस्प्ले ही या नव्या फोनची वैशिष्ट्ये आहेत . दिसायला हा फोन जुन्या ब्लॅकबेरी फोनप्रमाणे असून 2 हजार 999 रुपये इतकी या फोनची किंमत ठेवली आहे . फोनमध्ये 512 एमबी रॅम आणि 4 जीबी इनबिल्ट स्टोरेज देण्यात आलं आहे , मेमरी कार्डद्वारे स्टोरेज 128 जीबीपर्यंत वाढवता येईल . या 4जी फोनमध्ये 2000 एमएएच बॅटरी असून त्यामुळे 14 तासांचा टॉकटाइम बॅकअप मिळेल असा कंपनीचा दावा आहे . यामध्ये वाय - फाय , ब्लूटूथ , एनएफसी आणि एफएम रेडिओ यांसारखे कनेक्टिविटी फिचर्स देण्यात आले आहेत .


एटीपी चॅलेंजर टेनिस स्पर्धा चीनमधील शेनझेनमध्ये सुरू असलेल्या एटीपी चॅलेंजर टेनिस स्पर्धेमध्ये भारताच्या रामकुमार रामनाथन आणि शशीकुमार मुकुंद यांनी शानदार विजयासह आगेकूच केली , तर प्रज्ञेश गुणेश्वरनला पराभवाचा धक्का सहन करावा लागला . शशीकुमारने चीनच्या यिबिंग वू याच्यावर ७ - ६ , ६ - २ अशी मात केली . वुने कनिष्ठ गटातील अमेरिकन खुली स्पर्धेसह त्या गटातील अव्वल स्थान पटकावले होते . त्यामुळे त्याच्याविरुद्धची लढत ससीला अवघड जाण्याची शक्यता असताना ससीने हा सामना एक तास २० मिनिटांत संपुष्टात आणला . त्याला पुढील लढतीत कॅनडाच्या फेलीप पेलिवोशी झुंजावे लागणार आहे . रामकुमारने सुमीत नागलला ३ - ६ , ६ - ४ , ७ - ६ असे पराभूत केले . त्याला इजिप्तच्या महम्मद सफावतशी लढत द्यावी लागणार आहे . प्रज्ञेशला अलेजांदरो फोकिनाविरुद्ध ३ - ६ , ४ - ६ असा पराभव पत्करावा लागला .


संवाद आज सक्काळी सक्काळीचं दाराच्या कर्र आवाजानं जाग आली . डोळे उघडतोय न उघडतोय तोवर अक्षरशः कलकलाट करत मुलांचा लोंढा आत शिरला . ‘दाम्या पाच फक्कड चहा दे रे’ . ‘चार चहा , एक कॉफी . आणि भजी आहे का रे ? ’ हे शब्द कानावर पडताच मी कर्तव्यतत्परतेच्या जाणिवेनं अगदी पूर्णपणे उठून बसलो . वाह , काय मस्त थंडी पडली आहे नाही बाहेर . चहाचे फुरके मारताना सगळ्या टेबल वरच्या गप्पा मी नेहमीप्रमाणे कान लावून ऐकत होतो . मी कोण ते या वातावरणाच्या वर्णनानं एव्हाना ओळखलं असेलच तुम्ही . अगदी बरोबर ओळखलंत ! मी तुमचं लाडकं कॅन्टीन . बरेच दिवसांनी भेट झालीय नाही आपली . संकेत आणि नीलेश थंडीनं कुडकुडतच कॅन्टीनमध्ये शिरले . आदिती त्यांचीच वाट बघत होती . चहा घेता घेता त्यांच्या गप्पा सुरू झाल्या . ‘अरे कालची मॅच बघितली का ? विराट काय खेळलाय ! ’ नीलेश म्हणाला . ‘शी यार मला पण मॅच बघायची होती पण कसलं काय . आमचंच नशीब फुटकं’ असं म्हणत संकेत हळहळला . ‘लेका मॅच मिस केलीस तू ? ‘अरे या आईच्या सीरिअल संपता संपत नव्हत्या यार आणि त्यात जरा चॅनेल बदललं तर यांचे इमोशनल ड्रामे’ . ‘होय मित्रा , हे अगदी खरं आहे आपल्यासारख्यांचं आयुष्य अगदी उद्ध्वस्त केलंय या डेली सोप्सनी’ . ‘ए सगळेच डेली सोप्स काही वाईट नसतात हा . ’ झी चॅनेलची डाय हार्ड फॅन असणाऱ्या आदितीने लगेच सीरिअल्सची बाजू सांभाळली . हा संवाद ऐकून माझे मात्र कान टवकारले . डेली सोप्समधल्या कॅरॅक्टरच्या नावांनी चिडवून चिडवून इतरांचं आयुष्य उद्ध्वस्त करणाऱ्यांचंच आयुष्य आज उद्ध्वस्त झालं होतं , हे ऐकून मला जरा गंमतच वाटली हो . तुम्हाला सांगतो , डेली सोप्सच्या नावानं ग्रुपमध्ये चिडवण्याची प्रथा पहिल्यांदा या संकेतनंच पाडली बरं का . यांनी या चिडवण्याला सुरुवात केली आणि नंतर हे वारं कॉलेजभर घुमू लागलं . म्हणजे अर्थात असं चिडवणारा हा काही पहिला नव्हे हो पण बघेल तेव्हा चित्रपट आणि सीरिअलचे दाखले लावणारा हा एक टेलिव्हिजन प्रेमी म्हणा . तुम्हाला माहितीच आहे कॉलेजमध्ये एकदा काही नाव पडलं की ते अगदी कॉलेज संपेपर्यंत आपली साथ सोडत नाही . तुमच्या त्या फेविक्विक सारखं घट्ट चिकटून बसतं अगदी शेवटपर्यंत ! निलेश अगदी सगळ्या मॅचची कॉमेंट्री संकेतला परत ऐकवत होता . इतक्यात सहा फुट उंचीचं आडदांड व्यक्तिमत्व आत शिरलं . हा आमचा राजा . निलेश मैदानाबाहेरचा क्रिकेटप्रेमी पण राजा मात्र खरा खुरा खेळाडू . क्रिकेटमध्ये निदान हाफ सेंच्युरी तरी करूनच जाणाऱ्या या राजाचं अभ्यासात मात्र दांडकं उडलेलं . पाच वर्षांपासून हे साहेब बीएचं करतायत इथे . पण यामुळे माझी आणि त्याची भारी दोस्ती आहे . नेहमी प्रॅक्टिस झाली की राजा इथे माझी भेट घ्यायला येतोच येतो . राजाला बघताच संकेत चोरटय़ा आवाजात ओरडला ‘ए राणादा’ सगळं कॅन्टीन हळूच हसलं . ‘ए त्याला कशाला चिडवतोस रे ओळखत पण नाहीस तू त्याला नीट . बरोबर आहे का असं कोणालाही चिडवणं ? एकेदिवशी मार खाशील ना तेव्हा कळेल तुला’ आदिती नेहमीप्रमाणे नैतिकतेची शिकवण देत म्हणाली . ‘ए अंजली बाई तू गप . हिला एक सगळ्यांना शिकवायची भारी हौस . ’ आदितीनं सुस्कारा सोडला . अहो हा संकेत काही ऐकणाऱ्यातला नाही हो . ‘ए तुझी शनाया कुठं गेली ग ? आली नाही का आज ? ’ निलेश चिडवण्याच्या सुरात म्हणाला . ‘गप्प बस हा तू निलेश . तुला काही म्हटलं नाहीय मी आणि जरा वेस्टर्न आऊटफिट असतं तिचं म्हणून काय लगेच शनाया झाली होय ती ? ’ ‘आलेलेले राग आला का अंजली बाईंना ? ’ संकेत म्हणाला . आदिती तिथून चिडून निघूनच गेली . हे यांचं नेहमी असंच चाललेलं असतं . अर्थात आदितीसुद्धा यांना सामील असते बरं . आणि आदिती सामील नसली तर चालेलच कसं म्हणा ? सगळ्या सीरिअल्सचं आणि त्यातल्या कॅरॅक्टरचा आदिती चालता बोलता विकिपीडियाच आहे . शिक्षकांची फेवरेट म्हणून विद्यार्थ्यांंच्या नावडत्या आणि तरीही नोट्ससाठी मात्र हव्याहव्याश्या वाटणाऱ्या रेखाला नकुशी , सगळ्यांच्या खबऱ्या ठेवणाऱ्या आणि प्रत्येक प्रकरणाची माहिती शोधून काढणाऱ्या उषाला अस्मिता , दिसेल त्या मुलीच्या प्रेमात पडणाऱ्या विक्याला रोकडय़ा अशा प्रत्येकाच्या गुणांवरून त्यांना काही ना काही कॅरॅक्टरच्या पदव्या सगळ्यांनी बहालच केल्या आहेत . हे मित्र मैत्रिणींचं सोडा अगदी शिकवणाऱ्या प्राध्यापकांचीही यातून सुटका नाहीय . ते इतिहासाचे दुधाणे सर आहेत बघा . त्यांना तर ही सगळी कार्टी भाऊजी म्हणतात . का तर म्हणे ते कायम बायकांच्या घोळक्यात गप्पा मारताना दिसतात म्हणून . अरे देवा आठ वाजलेसुद्धा . असं सगळ्यांच सांगत बसलो ना तर अख्खा दिवस पण कमी पडेल . सध्यासाठी इतक्याच गप्पा बास . का काय म्हणताय अहो ? मलापण कामं आहेत . माझ्या आधीच्या बोलण्यातून मी बिघडलेल्या मुलासारखं काहीबाही सांगतोय असं कदाचित वाटलं असेल तुम्हाला . पण ज्यात चिडवाचिडवी नसते असं कॉलेज कुठं असतं का तुम्हीच सांगा . हे नसलं तर मजाच काय ना ? चला आता निरोप घेतो तुमचा . असं गप्पा मारत बसलो तर कॉलेजमधली हालहवाल कशी कळेल मला ? कॅन्टीननं कसं एकदम अप टू डेट असायला पाहिजे . हो ना ? ? ज्योत्स्ना भाटवडेकर – response . lokprabha @ expressindia . com सौजन्य – लोकप्रभा


Airtel Vs Reliance Jio Vs Vodafone : Latest cheapest plans under 400 Rs for users compared : सध्या देशातील टेलिकॉम कंपन्यांमध्ये ऑफर्सची स्पर्धा सुरु आहे असे म्हटल्यास वावगे ठरणार नाही . त्यातही जिओने बाजारात प्रवेश केल्यानंतर ही स्पर्धा आणखीन तीव्र झाली आहे . सध्या तर आठवड्याला दोन ते तीन नवीन प्लॅन या कंपन्या बाजारात आणताना दिसत आहेत . नुकताच जिओने बाजारात डबल धमाका ऑफर बाजारात लॉन्च केली आहे . ४०० रुपयांहून कमी किंमतीच्या ऑफर्सबद्दल बोलायचे झाले जर अंबानींच्या मालिकची असणारी जीओ कंपनी ९८ रुपयांमध्ये २८ दिवसांसाठी २ जीबी हायस्पीड इंटरनेटची सुविधा देत आहे . जीओच्या लोकप्रिय ऑफर्समध्ये ९८ , १४९ आणि ३९९ च्या रिचार्जचा समावेश होतो . या ४०० रुपयांखालील प्लॅन्समध्ये ग्राहकांना हायस्पीड इंटरनेटबरोबरच अमर्याद व्हॉइस कॉल्स ( रोमिंग सहित ) आणि मर्यादीत मोफत मेसेजची सोयही दिली जाते . मात्र ४०० रुपयांपेक्षा कमी किंमतीच्या प्लॅन्सला पसंती मिळत असतानाच एअरटेल आणि व्होफोननेही ४०० रुपयांपेक्षा कमी किंमतीमध्ये ९९ रुपये , १४९ रुपये , १९९ रुपये , ३४९ रुपये आणि ३९९ रुपये असे प्लॅन्स बाजारात उतरवले आहेत . जीओला टक्कर देण्यासाठी हे प्लन्स दोन्ही कंपन्यांनी ऑफर्सचा भडीमार सुरु केला आहे . मात्र एकाच वेळी तीन बड्या कंपन्यांकडून इतक्या मोठ्या संख्येने ऑफर्स असताना कोणत्या प्लॅनमध्ये काय मिळणार हे अनेकदा समजत नाही . म्हणूनच आम्ही तुम्हाला सांगत आहोत ४०० रुपयांखालील एअरटेल , जीओ आणि व्होडाफोन्सच्या ऑफर्सबद्दल… > > रिलायन्स जीओः ९८ रुपयांचा प्लॅन २८ दिवसांची वैधता असणाऱ्या या प्लॅनमध्ये २ जीबी फोरजी डेटा रोज मिळेल . आता हा प्लॅन अपडेट झाला आहे . नवीन प्लॅननुसार आता ९८ रुपयांच्या या सुपरसेव्हर प्लॅनमध्ये लोकल , एसटीडी आणि रोमिंग कॉल्स मोफत देण्यात आले आहेत . तसेच या प्लॅनमध्ये ३०० एसएमएस देण्यात आले आहेत . १४९ रुपयांचा प्लॅन रोज तीन जीबी डेटा वापरता येणारा हा प्लॅन २८ दिवसांच्या कालमर्यादेसहित उपलब्ध आहे . म्हणजेच महिन्याभरात १४९ रुपयांत ग्राहकांना ८४ जीबी डेटा मिळेल . १९८ रुपयांचा प्लॅन हा प्लॅन १४९ च्या प्लॅनसारखाच असला तरी रोज साडेतीन जीबी डेटा ग्राहकांना वापरता येईल . म्हणजेच महिन्याला ९८ जीबी इंटरनेट केवळ १९८ रुपयांत उपलब्ध होईल . २९९ रुपयांचा प्लॅन या प्लॅनची वैधता ही २८ दिवसांची आहे ज्यामध्ये रोज ४ . ५ जीबी थ्री जी अथवा फोर जी डेटा ग्राहकांना मिळेल . तसेच या प्लॅनमध्ये अनलिमिटेड व्हॉइस कॉल्स आणि रोजचे १०० एसएमएस मोफत मिळणार आहेत . हा नवीन प्लॅन केवळ ३० जूनपर्यंत वापरता येणार आहे . ३९९ रुपयांचा प्लॅन आता या प्लॅनमध्ये ३ जीबीचं ४ जी इंटरनेट डेटा मिळतो . विशेष म्हणजे या प्लॅनची वैधता ८४ दिवसांची आहे . या प्लॅनमध्ये एकूण २५२ जीबी डेटा मिळतो . तसेच अमर्याद कॉल आणि रोज १०० एसएमएसचाही या प्लॅनमध्ये समावेश आहे . > > एअरटेलः १४९ रुपयांचा प्लॅन २८ दिवसांची वैधता असणाऱ्या या प्लॅनमध्ये २ जीबी फोरजी डेटा रोज मिळेल . तसेच अर्मयाद व्हॉइस कॉल आणि रोजचे १०० एसएमएस फ्री मिळतील . १९९ रुपयांचा प्लॅन रोज २ . ४ जीबी डेटा वापरता येणारा या प्लॅनची कालमर्यादा २८ दिवसांची आहे . म्हणजेच २८ दिवसांत ६७ . २ जीबी डेटा युझर्सला वापरता येईल . या प्लॅनमध्येही अर्मयाद व्हॉइस कॉल आणि रोजचे १०० एसएमएस फ्री मिळतील . ३४९ रुपयांचा प्लॅन २८ दिवसांची वैधता असणाऱ्या या प्लॅनमध्ये ३ जीबी फोरजी डेटा रोज मिळेल . म्हणजेच २८ दिवसांत एकूण ८४ जीबी डेटा युझर्सला वापरता येईल . ३९९ रुपयांचा प्लॅन या प्रीपेड प्लॅननुसार ८४ दिवसांसाठी युझर्सला रोज २ . ४ जीबी डेटा वापरता येईल . म्हणजेच ८४ दिवसांची वैधता असणाऱ्या या प्लॅनमध्ये एकूण २०१ जीबी डेटा देण्यात येत आहे . > > व्होडाफोनः १९९ रुपयांचा प्लॅन या प्रिपेड प्लॅनमध्ये ग्राहकांना १ . ४ जीबी हायस्पीड नेट रोज उपलब्ध होईल . या प्लॅनची वैधता इतर दोन्ही कंपन्यांप्रमाणे २८ दिवसांची असून या प्लॅनमध्येही अनलिमिटेड लोकल , एसटीडी आणि रोमिंग कॉल्स मोफत उपलब्ध आहे . २५५ रुपयांचा प्लॅन या प्लॅनमध्ये २ जीबी थ्रीजी किंवा फोरजी डेटा रोज मिळेल . २८ दिवसांची वैधता असणाऱ्या या प्लॅनमध्ये अनलिमिटेड लोकल , एसटीडी आणि रोमिंग कॉल्स मोफत उपलब्ध आहे . ३४८ रुपयांचा प्लॅन या प्लॅननुसार युझर्सला रोज अडीच जीबी डेटा वापरण्यासाठी उपलब्ध होईल . याशिवाय या प्लॅनमध्येही इतर प्लॅनप्रमाणे अनलिमिटेड लोकल , एसटीडी आणि रोमिंग कॉल्स मोफत उपलब्ध आहे . ३४९ रुपयांचा प्लॅन २८ दिवसांची वैधता असणाऱ्या या प्लॅनमध्ये ३ जीबी फोरजी डेटा रोज मिळेल . या प्लॅनमध्ये अनलिमिटेड लोकल , एसटीडी आणि रोमिंग कॉल्स मोफत उपलब्ध आहे . २८ दिवसांत एकूण ८४ जीबी डेटा युझर्सला वापरता येईल . ३९९ रुपयांचा प्लॅन ७० दिवसांची वैधता असणाऱ्या या प्लॅनमध्ये रोज १ . ४ जीबी इंटरनेट उपलब्ध होईल . तसेच अर्मयाद व्हॉइस कॉल आणि रोजचे १०० एसएमएस फ्री मिळतील . थोड्याफार फरकाने प्लॅन्स एकसारखेच असले तरी तुमच्या परिसरात कोणत्या नेटवर्कला चांगली रेंज आहे यावरुन तुम्ही कंपनी आणि प्लॅनचा विचार करु शकता .


कोणाला उचकी लागली की एखाद्या प्रिय व्यक्तीने त्या व्यक्तीची आठवण काढली असे आपण अगदी सहज म्हणून जातो . पण उचकी लागण्यामागे काही शास्त्रीय कारणे आहेत . थोडावेळ उचकी लागून ती थांबली तर ठिक आहे . पण ही उचकी थांबतच नसेल तर त्या व्यक्तीला आपण पाणी पिण्याचा सल्ला देतो . तरीही थांबत नसेल तर खडीसाखर खाण्यास सांगितले जाते . पण तरीही उचकी थांबत नसेल तर काही वेळा ही समस्या गंभीर असू शकते . त्यावर वेळीच योग्य ते उपाय करणेही आवश्यक असते . शरीरातील विशिष्ट प्रक्रिया योग्य पद्धतीने होत नसल्याने ही समस्या उद्भवू शकते . पाहूयात उचकी लागल्यावर नेमके कोणते उपाय केल्यास ती थांबण्यासाठी उपयोग होतो . १ . श्वास रोखून ठेवा : श्वसनक्रियेत अडथळा आल्याने ही समस्या निर्माण होते . त्यामुळे ही समस्या दूर करण्यासाठी श्वासाचे काही प्रयोग केल्यास त्याचा निश्चितच उपयोग होतो . एक लांब श्वास घ्या आणि काही सेकंद रोखून ठेवा . यामुळे फुफ्फुसात कार्बन डायऑक्साईड भरला जाऊन श्वसनाची क्रिया सुरळीत होण्यास मदत होईल . २ . साखर : उचकी आल्यावर त्वरीत एक चमचा साखर खा . यामुळे शरीराचे कार्य सुरळीत होऊन उचकी थांबण्यास मदत होते . साखरेच्या पाण्यात थोडं मीठ टाकून ते थोडा थोडा वेळाने प्यायल्यास उचकी थांबण्यास मदत होते . ३ . हळूहळू जेवा : अनेकवेळा वेगाने खाल्ल्यानेही उचकी लागू शकते . जेवताना हळूहळू आणि जास्त चावून खा . अनेकदा वेगाने खाल्ल्याने किंवा तिखट खाल्याने उचकी लागू शकते . मात्र जेवणाचा वेग कमी केल्याने ही उचकी कमी होऊ शकते . ४ . काळे मिरे : तीन काळे मिरे आणि खडीसाखर तोडात ठेऊन ते चाऊन खाल्ल्यास त्याचा उचकी थांबण्यासाठी फायदा होतो . त्यावर एक घोट पाणी प्यायल्यास उपयोगी होईल . ५ . टॉमॅटो आणि पिनट बटर : उचकी आल्यावर ती पाणी पिऊन बराच वेळ थांबत नसेल तर टॉमॅटो दातांनी चावून खा . याशिवाय एक चमचा पीनट बटर खाणेही फायद्याचे होऊ शकते . यामुळे श्वास घेण्याच्या प्रक्रियेत बदल होईल आणि उचकी बंद होईल .


झुंबाने मागील काही वर्षात नवीन पिढीला अक्षरशः वेड लावले आहे . झुंबा म्हणजे वेगवेगळी गाणी आणि त्या तालावर थिरकणारे पाय , हलणारी कंबर आणि आपल्याच विश्वात रममाण असणारे आपले मन . पण हा नृत्यप्रकार सध्या व्यायाम म्हणून केला जातो . मूळ कोलंबियातील असणारा हा नृत्यप्रकार १९९० मध्ये जगासमोर आला . झुंबा या शब्दाला म्हणावा असा काही अर्थ नाही मात्र २००१ मध्ये अमेरिकेतील ‘फिटनेस क्वेस्ट’ या कंपनीने या शब्दाचे हक्क घेतले . ज्यांच्याकडे झुंबाचे सर्टीफिकेशन असते असेच लोक याचे ट्रेनिंग देऊ शकतात . मात्र सध्या इतर गोष्टींप्रमाणेच झुंबाच्या क्लासेसचा सुळसुळाट झालेला दिसतो . झुंबाकडे व्यायाम म्हणून पाहताना – झुंबा या नृत्यप्रकारात विविध प्रकार आहेत . वेगवेगळ्या स्टेप्स , स्टाईल्स यांमधून हे नृत्य केले जाते . योग्य पद्धतीने हा व्यायामप्रकार करायचा असल्यास तज्ज्ञ प्रशिक्षकांच्या मार्गदर्शनाखाली करावा . यासाठी जिममध्ये जाण्याची आवश्यकता असते . मात्र अनेक जण यु - ट्यूबवरील व्हिडिओ पाहूनही झुंबा डान्स करताना दिसतात . झुंबा फिटनेस , झुंबा टोनिंग , झुंबा सेंटो , झुंबा सर्किट असे प्रकार यामध्ये पहायला मिळतात . पाण्यामध्ये केला जाणारा झुंबा हाही त्यातील आणखी एक प्रकार आहे . याला वयाचे बंधन नाही तसेच एक तास हा व्यायाम केल्यास ६०० कॅलरीज बर्न होतात . अशी सापशिडी तुम्ही कधी पाहिलीये ? याकडे लक्ष द्या – १ . तुम्ही झुंबाला जात असाल तर शक्य असल्यास एका विशिष्ट वेळी , विशिष्ट शिक्षकाकडूनच शिकण्यापेक्षा वेगवेगळ्या शिक्षकांच्या बॅचला जा . त्यामुळे तुम्हाला या नृत्य प्रकाराचा अधिक चांगला अनुभव घेता येईल . प्रत्येक शिक्षकाची शिकविण्याची पद्धत वेगळी असते . त्याचा आपल्याला फायदा होतो . २ . कोणत्याही प्रकारचा व्यायाम करताना त्या व्यायामाला साजेसे असे कपडे आणि बूट वापरणे आवश्यक असते . झुंबासाठी घोट्याच्या वर येतील असे आणि हलके कपडे असावेत . तसेच बूटही चांगल्या गुणवत्तेचे असावेत . बूट जमिनीवरुन घसरणार नाहीत याची काळजी घ्यावी . ३ . झुंबा हा व्यायामप्रकार १ तास केल्यास नक्कीच घाम येतो . त्यामुळे आपल्याजवळ पाण्याची बाटली आणि नॅपकीन असणे आवश्यक आहे . तसेच एखादे फळ किंवा हलका आहार जवळ असल्यास त्याचा वेळप्रसंगी फायदाच होतो . ही काळजी घ्यायला हवी – १ . हा व्यायामप्रकार तुम्ही पहिल्यांदाच करत असाल तर तुमच्या ट्रेनरला तशी कल्पना द्या . २ . आरशात तुम्ही शरीर पूर्ण पाहू शकता ना याकडे लक्ष द्या . तसे होत नसेल तर ट्रेनरला सांगा . मागे लपून राहू नका . ३ . आपल्याला जेवढा झेपेल तेवढाच व्यायाम करा . सगळे करतात म्हणून आपल्याला होत नसतानाही जास्तीचे करायला जाऊ नका . जास्त परिश्रम घेतल्यास शरीरावर ताण येण्याची किंवा दुखापत होण्याचीही शक्यता असते . ४ . आपल्याकडे कोणी पहात आहे म्हणून लाजू नका . लहान मुलासारखे एकदम मोकळेपणाने नाचा . तुम्ही जर तुमच्या हाता - पायांच्या हालचालींकडे लक्ष देत बसलात तर त्याचा पुरेपूर आनंद घेऊ शकणार नाहीत . मनाली मगर - कदम , फिटनेसतज्ज्ञ


डोळ्यातून माणसाच्या भावना चेहऱ्यापेक्षाही जास्त प्रभावीपणे व्यक्त होत असतात हे तर खरेच , पण त्यातून माणसाला आलेल्या ताणाचे मोजमापही शक्य असते , असे वैज्ञानिकांचे म्हणणे आहे . मानसिक ताण हा शरीरावर सर्वच पातळ्यांवर परिणाम करून रोगांना कारण ठरत असतो . आजच्या बहुकौशल्य कामांच्या जगात एक व्यक्ती एका वेळी अनेक कामे करीत असते , त्यामुळे तिच्या मेंदूवर ताण येतो , पण तो ओळखण्यासाठी आता डोळे हे एक साधन आहे . डोळ्याच्या बाहुलीच्या विशिष्ट स्थिती व तिच्या हालचालींवरून हा ताण ओळखतात . आजच्या काळात समाजात लोकांवर कामाचा ताण वाढत आहे , याबाबत आधीही बराच अभ्यास झाला असून उत्पादनशीलता वाढवण्याच्या नादात लोकांना कमी वेळात अतिशय वेगाने जास्त काम करावे लागते . पण यात मानसिक ताणाकडे दुर्लक्ष होते . अमेरिकेतील मिसुरी - कोलंबिया विद्यापीठाचे प्राध्यापक जुंग हायप किम यांनी सांगितले की , मानसिक ताणाचा परिणाम डोळ्यातून दिसत असतो . मल्टिटास्किंग करणाऱ्या लोकांचा ताण मोजण्याची कोणतीच पद्धती सध्या नाही , पण डोळ्याच्या बाहुलीचा आकार हा ताणनिदर्शक असतो . वेगवेगळ्या व्यवसायांत काम करणाऱ्या व्यक्तींच्या डोळ्यांचा अभ्यास करून यात काही निष्कर्ष काढण्यात आले आहेत . वेगवेगळी अनपेक्षित कामे करताना डोळ्यात वेगवेगळे बदल होतात , त्यात नासाचे अवकाशवीर , तेलशोधन व्यवसायातील कर्मचारी अशा अनेकांच्या डोळ्यांचा अभ्यास करण्यात आला . त्यातून कर्मचाऱ्यांसाठी सुरक्षित कामाचे परिमाण व इतर गोष्टी ठरवणे शक्य होणार आहे .


आशिया चषक स्पर्धेची सध्या दुबई आणि अबूधाबीत धामधूम सुरु आहे . भारत आणि बांगलादेश या दोन संघांमध्ये या स्पर्धेचा अंतिम सामना २८ तारखेला रंगणार आहे . आशिया चषक स्पर्धा ही दुबई आणि युएई येथे आयोजित करण्यात आल्यामुळे क्रिकेटच्या प्रसाराला मदत झाल्याचे आयसीसीने म्हंटले होते . त्या बरोबरच आंतरराष्ट्रीय सामने आणि खेळाडू यांचा खेळ पाहायला मिळणार , त्यामुळे प्रेक्षकांनीही सामन्यांना गर्दी केली . याच दुवा साधत अबुधाबी मध्ये सर्वात छोटी अशी टी२० स्पर्धा खेळवली जाणार आहे . अबुधाबीमध्ये या क्रिकेट लीगचे आयोजन करण्यात आले आहे . ही टी२० लीग झटपट स्वरूपाची म्हणजेच कमी वेळेत खेळवण्यात येणार आहे . ४ ते ६ ऑक्टोबर दरम्यान ही लीग खेळली जाणार आहे . या स्पर्धेत सहा संघांचा सहभाग असणार आहे . या लीगमध्ये इंग्लंड , ऑस्ट्रेलिया , न्यूझीलंड , वेस्ट इंडिज आणि संयुक्त अरब अमिरातीमधील खेळाडू सहभागी होणार आहेत . या लीगमधील पहिला सामना ऑकलंड एसेस आणि बुस्ट डिफेडर्स या संघात रंगणार आहे . तसेच , या लीगमध्ये ख्रिस गेल , शाहिद आफ्रिदी , शेन वॉटसन , सुनील नरिन , रशिद खान , अॅल्बी मॉर्केल , डॅरेन सॅमी , लसिथ मलिंगा या सारख्या मोठ्या खेळाडूंच्या नावांचा समावेश करण्यात आला आहे .


महिलांच्या जागतिक क्रमवारीमध्ये निर्विवाद वर्चस्व राखत अव्वल स्थान पटकावणाऱ्या अमेरिकेच्या सेरेना विल्यम्सला ऑलिम्पिकमध्ये पराभवाचा धक्का बसला . युक्रेनच्या एलिना स्वितोलिनाने सेरेनाला सरळ सेटमध्ये नमवले . या पराभवामुळे सेरेनाचे ऑलिम्पिकमध्ये पाचवे सुवर्णपदक पटकावण्याचे स्वप्न भंगले आहे . टेनिसमध्ये पुरुष आणि महिला दोन्ही विभागात अव्वल मानांकित खेळाडूंना पराभवाचा सामना करावा लागला . यापूर्वी पुरुष एकेरीमधून सर्बियाच्या नोव्हाक जोकोव्हिच बाद झाला आहे . सेरेना उजव्या खांद्याच्या दुखापतीमुळे त्रस्त होती . या लढतीत सेरेनापेक्षा १३ वर्षांनी लहान असलेल्या एलिनाने तिच्यावर ६ - ४ , ६ - ३ असा सहज विजय मिळवला . दुसऱ्या सेटमधील एका गेममध्ये सेरेनाच्या पाच दुहेरी चुका झाल्या , तर या सामन्यात तिने ३७ जोरदार फटके चुकीचे लगावले . ‘‘जो चांगला खेळ करतो तो खेळाडू नेहमीच जिंकत असतो . माझ्यासाठी ही स्पर्धा चांगली संधी होती . पण मला या स्पर्धेत लौकिकाला साजेशी कामगिरी करता आली नाही . पण ऑलिम्पिकमध्ये पोहोचण्याचे माझे ध्येय होते आणि ते मी पूर्ण करू शकले , ’’ असे सेरेनाने सांगितले . २१ वर्षीय एलिनाचे सेरेनावरील विजयामुळे मनोबल कमालीचे उंचावले असेल . पण उपांत्य फेरीत तिला दोन वेळा विम्बल्डन जिंकणाऱ्या पेट्रा क्विटोव्हाचा सामना करावा लागणार आहे . सेरेनाविरुद्ध मी विजय मिळवू शकेन , याचा विचारच केला नव्हता . माझ्यासाठी हे अनपेक्षित आहे . सध्या या क्षणाचा मी आनंद लुटत आहे . आता मी काही काळ विश्रांती घेणार आहे . दुसऱ्या सेटमध्ये माझ्याकडून अधिक चांगला खेळ झाला आणि त्यामुळेच मला जिंकता आले . – एलिना स्वितोलिना . नदाल , मरे तिसऱ्या फेरीत रिओ दी जानिरो ; ऑलिम्पिकच्या इतिहासात आतापर्यंत टेनिसच्या पुरुष एकेरीत एकाही खेळाडूला दोन सुवर्णपदके जिंकता आलेली नव्हती . पण नवा इतिहास रचण्यासाठी अँडी मरे आणि राफेल नदाल सज्ज झाले आहेत . या दोघांनीही दुसऱ्या फेरीत सहज विजय मिळवत तिसरी फेरी गाठली आहे . २००८ साली झालेल्या बीजिंग ऑलिम्पिकमध्ये नदालने सुवर्णपदक पटकावले होते , पण २०१२ साली लंडन ऑलिम्पिकमध्ये त्याला चमक दाखवता आली नाही . डाव्या हाताच्या मनगटाला झालेल्या दुखापतीमुळे नदालला फ्रेंच खुल्या टेनिस स्पर्धेत सहभागी होता आले नव्हते . या दुखापतीतून सावरल्यावर नदाल पहिल्याच ऑलिम्पिकमध्ये खेळत आहे . दुसऱ्या फेरीत नदालने इटलीच्या आंद्रेस सेपीला ६ - ३ , ६ - ३ असे सहज पराभूत केले . लंडन ऑलिम्पिकमध्ये सुवर्णपदक पटकावलेल्या दुसऱ्या मानांकित मरेने दुसऱ्या फेरीत अर्जेटिनाच्या जुआन मोनॅकोचा ६ - ३ , ६ - १ असा धुव्वा उडवला .


जपान खुल्या बॅडमिंटन स्पर्धेच्या बाद फेरीच्या सामन्यांमध्ये भारताच्या मनू अत्री आणि बी . सुमीत रेड्डी या जोडीने ऑलिम्पिक रौप्यपदक विजेत्या मलेशियन जोडीला पराभवाचा धक्का देत उपांत्यपूर्व फेरीत प्रवेश केला आहे . मलेशियाची गोह शेम आणि टॅन वी किऑँग ही जोडी जागतिक क्रमवारीत दहाव्या स्थानावर असून त्यांना पराभूत करून भारतीय जोडीने खळबळ उडवून दिली . दुहेरीमध्ये भारताच्या मनू आणि सुमीत या जोडीने पिछाडीवर पडूनदेखील सामना जिंकल्याने त्यांच्या या विजयाला विशेष महत्त्व प्राप्त झाले आहे . सामन्याच्या प्रारंभानंतर भारतीय जोडीने पहिला गेम गमावला . त्यानंतर दुसऱ्या गेममध्येदेखील ते १७ - १९ असे पिछाडीवर पडल्यामुळे ऑलिम्पिक उपविजेतेच त्यांच्यावर मात करतील अशी स्थिती निर्माण झाली . मात्र तिथून सामन्याची सूत्रे हातात घेत दोघांनी त्या गेमसह तिसरा निर्णायक गेमदेखील जिंकून घेत सामना खिशात घातला . ५४ मिनिटे चाललेल्या या सामन्यात भारतीय जोडीने मलेशियन जोडीचा १५ - २१ , २३ - २१ , २१ - १९ असा पराभव केला . उपांत्यपूर्व फेरीत या जोडीचा सामना चीनच्या हे जितिंग आणि टॅन क्विआंग यांच्याशी होणार आहे . मात्र सात्विकसाईराज रॅन्कीरेड्डी आणि चिराग शेट्टी तसेच अश्विनी पोनप्पा व एन . सिक्की रेड्डी या दोन्ही जोडय़ा आपापल्या गटात पराभूत झाल्या आहेत . सिंधू , किदम्बी श्रीकांत आणि एच . एस . प्रणॉय या विजेतेपदाच्या प्रमुख दावेदारांचे एकेरीचे सामने गुरुवारी होणार आहेत . श्रीकांतला हॉँगकॉँगच्या वुंग विंग याच्याशी होणाऱ्या सामन्यात आशियाईतील पराभवाचा वचपा काढण्याची संधी मिळणार आहे , तर प्रणव जेरी चोप्रा आणि एन . सिक्की रेड्डी या जोडीला संमिश्र गटात मलेशियाच्या चॅन पेंग सून आणि गोह लि यिंग यांच्याशी सामना करावा लागणार आहे .


यंदा पाचव्या पर्वात १२ संघ , १३०हून अधिक सामने आणि १३ आठवडय़ांचा थरार लीगच्या सूत्राने खेळाचे अर्थकारण बदलू शकते , हा विश्वास देणारी इंडियन प्रीमियर लीग ( आयपीएल ) ट्वेन्टी - २० क्रिकेट स्पर्धा यंदा दशकपूर्तीच्या उंबरठय़ावर आहे . मात्र गेल्या दहा वर्षांत दहा संघापर्यंतची उंची गाठून नंतर पुन्हा आठ संघांपर्यंत मर्यादित राहणाऱ्या आयपीएलपेक्षा प्रो कबड्डी लीगचा दम भारी असल्याचे प्रत्ययास येत आहे . प्रो कबड्डीचे गेल्या तीन वर्षांत चार यशस्वी हंगाम झाले . मात्र आता पाचव्या पर्वात या लीगचे स्वरूप विस्तारणार आहे . जुलैमध्ये सुरू होणाऱ्या यंदाच्या हंगामात १२ संघांमध्ये १३०हून अधिक सामने असा १३ आठवडय़ांचा जागतिक फुटबॉल लीगसारखा हंगाम कबड्डीरसिकांना अनुभवता येणार आहे . २००८मध्ये आठ संघांसह आयपीएलची मुहूर्तमेढ रोवण्यात आली होती . त्यानंतर २०११मध्ये ही संघसंख्या दहापर्यंत गेली . नंतर २०१२ आणि २०१३मध्ये ती नऊपर्यंत खाली आली . मग आयपीएल डागाळल्यामुळे मागील तीन वष्रे ओळीने आठ संघांमध्येच आयपीएलचा विस्तार खुंटला आहे . मात्र प्रो कबड्डीच्या आगामी हंगामात चार संघ वाढणार आहे . तामिळनाडू , गुजरात , उत्तर प्रदेश आणि हरयाणा या राज्यांशी निगडित ते संघ असतील . सध्या प्रो कबड्डीत बेंगळुरू , हैदराबाद / विशाखापट्टणम् , मुंबई , पुणे , दिल्ली , कोलकाता , जयपूर आणि पाटणा असे आठ संघ समाविष्ट आहेत . ‘‘प्रो कबड्डीमधील संघांची संख्या वाढल्यामुळे भौगोलिक दृष्टय़ा प्रो कबड्डीने अन्य भारतीय खेळांमधील लीगना सहज मागे टाकले आहे . कारण येत्या हंगामात ११ राज्यांमधील १२ संघ खेळणार आहेत . लीगच्या विस्तारासाठी सर्व भागधारकांनी पुढाकार घेतल्यामुळे शक्य होत आहे , ’’ अशी माहिती प्रो कबड्डीच्या संयोजकांनी दिली आहे . परंपरागत खेळाने आधुनिकतेची कास धरून रूपांतरण केल्यानंतर लीगच्या स्वरूपात ती कशी यशस्वी होऊ शकते , याचे प्रो कबड्डी हे उत्तम उदाहरण आहे . - जनार्दनसिंग गेहलोत , आंतरराष्ट्रीय कबड्डी महासंघाचे अध्यक्ष


वयोगटाच्या स्पर्धा घेताना येताना खेळाडूंच्या वय चोरी प्रकरणांना आळा घालण्यासाठी भारतीय टेनिस संघटनेने आता केंद्रीय क्रीडा मंत्रालयाच्या मार्गदर्शक तत्त्वांचा अवलंब करण्याचा निर्णय घेतला आहे . अन्य खेळांप्रमाणे टेनिसमध्येही खेळाडूंच्या वय चोरण्याच्या प्रकरणाचा फटका गेल्यावर्षी राष्ट्रीय स्पर्धांना बसला होता . या प्रकरणात त्रास आणि विनाकारण अन्याय सहन करावा लागणाऱ्या असंख्य पालकांनी सह्या करून एक निवेदन भारतीय टेनिस संघटनेला दिले होते . मात्र , त्या वेळी कुठलाही निर्णय घेण्यात आला नाही . याचे पडसाद संघटनेच्या रविवारी ( ता . १ ) कोलकता येथे झालेल्या वार्षिक सर्वसाधरण बैठकीत उमटले . या बैठकीमध्ये वय चोरी प्रकरण रोखण्यासाठी योग्य ती काळजी घेण्यावर एकमत झाले . यासाठी टेनिस संघटनेचे सचिव हिरोन्मय चॅटर्जी यांच्या अध्यक्षतेखाली एक चार सदस्यीय समिती नेमण्याचा निर्णय झाला असून , वय चोरी प्रकरणी पालकांनी कसल्याही प्रकारची तक्रार असल्यास त्यांनी या समितीकडे दाद मागता येईल . त्याचबरोबर क्रीडा मंत्रालयाला या संदर्भात मार्गदर्शक तत्त्वे घालून देण्याची विनंती करण्यात आली असून , त्याचा अवलंब टेनिस संघटना या वर्षीपासून करणार आहे . भारतीय संघात निवड होणाऱ्या प्रत्येक खेळाडूला वैद्यकीय चाचणी देखील अनिवार्य करण्यात आली आहे . टेनिस संघटनेच्या एका पदाधिकाऱ्याशी संपर्क साधला असता त्याने या वृत्ताला दुजोरा दिला . तो अधिकारी म्हणाला , ‘‘एखाद्या खेळाडूवर वय चोरल्याचा संशय असेल , तर त्याची वैद्यकीय चाचणी होऊ शकते . पण , आपल्याकडे निश्चित वय सांगू शकेल तेवढी प्रगती चाचणी होत नाही . त्याहीपेक्षा या चाचणीला न्यायालयात आव्हान देता येऊ शकते . मग आम्ही काय करणार ? असा प्रश्न कायम राहिल्यानेच आम्ही केंद्रीय क्रीडा खात्याची मदत घेण्याचा निर्णय घेतला . ’’ राष्ट्रीय क्रीडा नियमावली ( २०११ ) नुसार वयचोरी प्रकरण हाताळण्याची तरतूद करण्यात आली आहे . त्यानुसार मार्गदर्शक तत्त्वेही घालून देण्यात आली आहेत . त्याचाच आता ‘एआयटीए’ अवलंब करणार आहे . त्याचबरोबर संघटना आता सरकारने सूचित केलेल्या रुग्णालयात खेळाडूंची शारीरिक , दाताची तसेच ‘क्ष’ किरण चाचणी घेण्यात येणार आहे .


योगासने , व ध्यानधारणा यामुळे शारीरिक व मानसिक आरोग्य सुधारते . त्यात डीएनएच्या ताण व नैराश्य निर्माण करणाऱ्या प्रक्रिया बदलल्या जातात , असे संशोधनात दिसून आले आहे . संशोधकांनी ८४६ व्यक्ती सहभागी असलेल्या १८ अभ्यासांचा आढावा घेतला . एकूण अकरा वर्षांतील हे संशोधन अहवाल आहेत . त्यांचे विश्लेषण केले असता असे दिसून आले , की मन व शरीराचा संबंध असतो . ध्यानधारणा व योग यांच्या मदतीने डीएनएच्या क्रिया बदलतात व नैराश्य दूर होण्यास मदत होते . या क्रियांमुळे शरीरातील रेणू बदलतात , त्यामुळे मानवी शारीरिक , मानसिक आरोग्य सुधारते . लाखो लोकांना यातून फायदे मिळू शकतात , असे ब्रिटनमधील कोव्हेन्ट्री युनिव्हर्सिटीच्या इव्हाना ब्युरिक यांनी सांगितले . योग , ताईची व इतर मार्गानी जनुकांचे आविष्करण बदलते व ते सकारात्मकता निर्माण करणाऱ्या प्रथिनांना कार्यान्वित करतात . त्याचबरोबर शरीराची प्रतिकारशक्ती वाढवणारी प्रथिनेही सक्रिय होतात , जेव्हा एखाद्या व्यक्तीला ताणकारक परिस्थितीला सामोरे जावे लागते तेव्हा त्यांच्या फ्लाइट ऑर फ्लाइट प्रतिसादाला कारण ठरणाऱ्या सिंपॅथेटिक नव्र्हस सिस्टीमला फटका बसतो व त्यामुळे एनएफ केबी या रेणूंची निर्मिती वाढते . त्यांचा संबंध जनुकांच्या आविष्करणाशी असतो . एनएफ केबी हे रेणू जनुकोंना कार्यान्वित करून ताणातून निर्माण होणारे सायटोकिन तयार करतात , त्यामुळे पेशी पातळीवर चांगले - वाईट परिणाम होतात . त्यावर आपण सामोरे जाणार की हार पत्करून आत्महत्या करणार हे अवलंबून असते . हे सगळे या रसायनांवर अवलंबून असते व त्यांच्यावर योगासनांनी नियंत्रण मिळवता येत असते . अगदी जखमांचा संसर्गही इतर परिस्थितीत चिघळू शकतो , पण नियमित योग , ताईची यामुळे त्यात फरक पडतो . आजच्या काळात ताण ही नित्याची बाब झाली आहे , त्यामुळे त्यावर मात करण्यासाठी योगासने व इतर व्यायाम उपयुक्त आहेत , असा या संशोधनाचा अर्थ आहे .


स्पर्धेच्या पहिल्या दिवशी ग्रीको रोमन प्रकारात एक सुवर्ण , दोन रौप्य , एक ब्रॉंझ अशी चार पदकांची कमाई करणाऱ्या भारताला दुसऱ्या दिवशी याच प्रकारातील वीरेश कुंडूच्या एकमात्र ब्रॉंझपदकावर समाधान मानानवे लागले . स्पर्धेतील दुसऱ्या दिवशी बुधवारी अन्य वजनी गात भारताला अपयशाचाच चेहरा बघावा लागला . ग्रीको रोमन प्रकारात इराणने 225 गुणासंह विजेतेपद पटकावले . कझाकिस्तान 147 गुणांसह दुसरे आले . भारतालाच चौथ्या स्थानावर समाधान मानावे लागले . येथील खाशाबा जाधव कुस्ती संकुलात सुरू असलेल्या या स्पर्धेत दुसऱ्या दिवशी एकेक मल्ल पराभूत होत असताना 97 किलो वजनी गात वीरेश कुंडू याने भारताला ब्रॉंझपदकाचे समाधान दिले . ब्रॉंझपदकाच्या लढतीत त्याने जेऑन क्वॉन याचा 14 - 5 असा गुणांवर पराभव केला . कोरियन जेऑन याची सुरवात भन्नाट होती . पहिल्या 30 सेकंदातच जेऑनने ढाक डावावर 2 गुणांची कमाई केली . मात्र वीरेशने नंतर आक्रमक पवित्रा घेत त्याच्यावर ताबा मिळवून दोन गुणांची कमाई केली . लगोलग भारदंजा डावावर त्याने दोन वेळा दोन गुण मिळवून पहिल्या फेरी अखेरीस 2 - 6 अशी आघाडी घेतली . दुसऱ्या फेरीत जेऑनने पुन्हा ढाक डाव टाकण्याचा प्रयत्न वीरेशने असफल ठरवून 2 गुण मिळविले . त्यानंतरही हीच आक्रमकता कायम ठेवत त्याने भारंदजा डावाचा सुरेख वार करून झटपट गुणांची कमाई केली . या दरम्यान लढतीवरील वीरेशचे नियंत्रण सुटल्यामुळे पंचांनी जेऑनला एक गुण दिला . लढतीत 10 - 3 असे असताना जेऑनने ताबा मिळवत दोन गुणांची कमाई केली . मात्र अखेरच्या टप्प्यात वीरेशने थ्रो मारून चार गुणांची कमाई करत तांत्रिक गुणाधिक्यावर विजय मिळविला . सचिन राणा याने 60 किलो वजनी गटात चीनच्या जेमिन रेहेती याच्यावर 3 - 1 असा विजय मिळवून झकास सुरवात केली . पण दुसऱ्या फेरीत त्याला उझबेकिस्तानच्या तुराबेक याच्याडून 7 - 10 असा पराभव पत्करावा लागला . मलकित हुडाने 67 किलो वजनी गटात इराणच्या अली महंमद याच्यावर 5 - 0 असा विजय मिळवून चमकदार सुरवात केली . दुसऱ्या फेरीत त्याने तुर्कमेनिस्तानच्या इझिमोह याला 2 - 0 असे हरवले . मात्र उपांत्य फेरीत त्याला किर्गिझस्तानच्या खालमुरत याच्याकडून 0 - 9 असा पराभव पत्करावा लागला . स्पर्धेतील आणखी एका 72 किलो वजनी गटात कुलदीप मलिकला दुसऱ्याच फेरीत इराणच्या अमिनकडून 8 - 0 असा पराभव पत्करावा लागला . अमिनने अंतिम फेरी गाठल्याने त्याला रिपेचेजमध्ये खेळण्याची संधी मिळाली . पण तेथे तो उझबेकिस्तानच्या अलिजॉनकडून 8 - 0 असा पराभूत झाला . संजितला 82 किलो वजनी गटात पहिल्याच फेरीत उझबेकिस्तानच्या मुझाफेरबेककडून 8 - 0 अशा पराभवासा सामोरे जावे लागले .


तंत्रज्ञानाची कमाल आणि शोध याची सांगड घालून फ्लोरिडामधील एका कॉलेजच्या विद्यार्थ्यांनी अॅपद्वारे रंग बदलता येणारं कापड तयार केलं आहे . द कॉलेज ऑफ ऑप्टिक्स अँड फोटोनिक्स कॉलेजच्या काही विद्यार्थ्यांनी मिळून हे कापड तयार केलं आहे . यापासून पर्स आणि बॅग्स तयार करण्यात आल्या आहेत . ज्याचा रंग आणि त्यावरील पॅर्टन ग्राहकांना केवळ मोबाइल अॅपद्वारे बदलता येणार आहे . प्रत्येक धाग्यामध्ये मेटल मायक्रो वायर एम्बेड करण्यात आली आहे . या वायरमधून विद्युत प्रवाह जाईल यामुळे किंचितसं तापमान वाढून धाग्याचा रंग बदलेल असा दावा त्यांनी केली आहे . कापडाचा पोत अधिक मुलायम कसा करता येईल यासाठी आता प्रयत्न सुरू आहेत . जर या प्रयत्नाला यश आलं तर लवकरच स्मार्टफोनद्वारे रंग बदलणारे कपडेही बाजारात उपलब्ध होतील असं हे विद्यार्थी म्हणाले आहे . एका क्लिकवर रंग बदलणारे कपडे जर तयार करण्यात यश आलं तर याचा लोकांना खूपच फायदा होईल विशेषतः सैनिकांसाठी या कापडाचा वापर होऊ शकतो असं या टीमला वाटतं आहे . सध्या हे तंत्र वापरून बॅग आणि पर्स तयार करण्यात आल्या आहेत ज्या या वर्षाअखेरपर्यंत बाजारात उपलब्ध होतील असा प्रयत्न ही टीम करत आहे .


ज्या मध्यमवयीन लोकांना रात्री पाच तासांपेक्षा कमी झोप मिळते , त्यांना हृदयविकाराचा झटका येण्याची किंवा पक्षाघाताची शक्यता अधिक असते , असे एका अभ्यासात दिसून आले आहे . आधीच्या अभ्यासात अपुऱ्या झोपेचा हृदयविकाराशी संबंध असतो की नाही याबाबत परस्परविरोधी पुरावे देण्यात आले होते . नवीन अभ्यासात पन्नास वर्षांपर्यंतच्या लोकांमध्ये अपुऱ्या झोपेचा हृदयविकाराशी असलेला संबंध तपासण्यात आला . ज्या लोकांचा जीवनक्रम व्यस्त असतो त्यांना झोपणे म्हणजे वेळ वाया घालवण्यासारखे वाटते . अपुऱ्या झोपेमुळे हृदयविकाराची शक्यता वाढते , असे स्वीडनच्या गोथेनबर्ग विद्यापीठाचे मोआ बेंगटसन यांनी म्हटले आहे . १९४३ मध्ये जन्मलेल्या पन्नास वर्षांपर्यंतच्या व्यक्तींची निवड १९९३ मध्ये करण्यात आली होती . त्यातील १४६३ व्यक्तींनी प्रत्यक्षात भाग घेतला त्यांची शारीरिक तपासणी करून त्यांना त्यांच्या आरोग्याबाबत प्रश्नावली देण्यात आली . त्याचा व्यायाम , झोपेचा कालावधी व धूम्रपान अशा अनेक बाबींची माहिती घेण्यात आली . पुरुषांचे यात चार गट करण्यात आले , ते त्यांच्या झोपेच्या कालावधीनुसार होते . एकूण २१ वर्षे या लोकांच्या आरोग्याचा पाठपुरावा करण्यात आला . त्यात लठ्ठपणा , मधुमेह , पक्षाघात , हृदयविकार यासह विकारांचा विचार करण्यात आला . ज्यांची झोप योग्य प्रमाणात होती , त्यांच्यात हृदयविकाराचे प्रमाण कमी दिसले . वयाच्या ७१ व्या वर्षांपर्यंत या लोकांच्या आरोग्याचा मागोवा घेतला असता त्यात पाच किंवा कमी तास झोप मिळालेल्यांत हृदयविकाराचे प्रमाण जास्त होते , यावरून माणसाच्या आयुष्यात झोपेचे असलेले महत्त्व अधोरेखित होते , असे बेंगटसन यांनी सांगितले .


आपल्याला चष्मा लागला हे कळाल्यावर आधी मी चष्म्यात कसा दिसेन किंवा कशी दिसेन याबाबतच चर्चा होते . मग कित्येक दिवस चष्मा लागलाय हे माहित असूनही चष्मा खरेदी करणे टाळले जाते . मग कोणती फ्रेम घ्यावी हे शेवटपर्यंत कळत नाही . आणि शेवटी निवडलेली फ्रेम नंतर चेहऱ्यावर धड बसत नाही . कुठेतरी टोचतंय , दाब पडतोय , त्वचेवर डाग निर्माण होतोय , चष्मा जड झालाय , खाली घसरतोय अशा अनेक तक्रारी मागे लागतात . एकूणच काय चष्मा वापरणे हा काही सुखद अनुभव रहात नाही . पण चष्म्याची फ्रेम निवडताना काही गोष्टी लक्षात ठेवल्या तर चष्मा आपल्या व्यक्तिमत्वाचा एक भाग बनतो आणि ही अडचण न राहता एक मस्त फॅशन अक्सेसरी म्हणून वापरता येतो . – चष्म्याची देखभाल करण्याच्या काही सोप्या युक्त्या १ . चष्मा पुसताना थोडा ओला करून घ्यावा . साध्या पाण्याने धुतल्यास अधिक चांगले . २ . चष्मा पुसण्यासाठी मऊ सुती किंवा किंवा होजिअरीचे विशिष्ट कापड वापरावे . हे कापड देखील महिन्यातून एकदा स्वच्छ धुवावे . ३ . शर्ट , कुर्ती , साडीचा पदर , हातरुमाल इत्यादी चष्मा पुसायला वापरू नयेत . या कपड्यांमधील धूळ चष्म्याच्या काचांवर ओरखडे आणायला पुरेशी असते . ४ . चष्म्यावर तेलकट थर जमा झाल्यास , पाण्यात किंचित हात धुवायचा लिक्विड सोप घालून , त्याने चष्मा धुवावा . ५ . चष्मा पुसताना , संपूर्ण काच एका बाजूने सलग दुसऱ्या बाजूला जात पुसावी . पुढे - मागे , गोलगोल काचेला रगडू नये . ६ . चष्मा काढ - घाल करताना दोन्ही हातांचा वापर करावा . एका हाताने काढ - घाल केल्यामुळे चष्म्याचे संतुलन बिघडते . ७ . महिन्या - दोन महिन्यातून कधीतरी , चष्मा सपाट पृष्ठभागावर ठेवून स्थिर राहतोय का नाही ते बघावे . एक पाय वर - खाली नाही याची खात्री करावी . ८ . चेहऱ्यावर चष्मा भुवयांच्या तुलनेत सरळ बसतोय ना याची खात्री करावी . ९ . वाकडा , सैल , खाली घसरणारा चष्मा लागलीच चष्म्याच्या कोणत्याही दुकानातून नीट करून घ्यावा . हे काम तांत्रिक कौशल्याचे आहे . यासाठी नेत्रतंत्रज्ञ आपली मदत करतात . घरच्या घरी चष्मा दुरुस्ती करायला जाऊ नये . १० . काच फुटली , ओरखडे पडले , धूसर , पांढरी झाली तर लगेच बदलून घ्यावी . रंगीत / रंगछटा बदलणाऱ्या काचा असल्यास दोन्ही काचा बदलाव्यात जेणेकरून दोन्ही काचांचा रंग सारखा राहील . ११ . धातूची फ्रेम असल्यास , नाकावर स्थिरावणाऱ्या सिलिकॉनच्या / प्लास्टिकच्या मऊ तक्क्या साधारण सहा - आठ महिन्याने बदलून घ्याव्यात . यामुळे नाकावर काळे डाग , खड्डे पडण्याची शक्यता कमी होते . १२ . चष्मा डोळ्यासमोरून काढून ठेवायचा झाल्यास त्याच्या डबीत , सुरक्षित जागी ठेवावा . १३ . चष्मा हरवला , विसरला , किंवा फुटला की फार गैरसोय होते . ती टाळण्यासाठी , किमान एक साधा चष्मा जास्तीचा बनवून ठेवावा . फॅशन म्हणून अति लहान किंवा अति मोठी फ्रेम घेणे दृष्टीला बाधक असू शकते . डोळ्याचे ऑप्टीकल केंद्रबिंदू हे फ्रेमच्या भूमितीय केंद्रबिंदुशी जुळले तर ती फ्रेम चष्म्यासाठी सर्वात योग्य . शिवाय दूरवर आणि जवळच्या अंतरात बघताना , मान न हलवता , नजर फ्रेमच्या आतून गेली पाहिजे . विशेषतः लहान मुलांमध्ये दृष्टीची वाढ होत असताना अशी योग्य आकारमानाची फ्रेम घेणे महत्वाचे . शिवाय रोजच्या वापराला फ्रेम दणकट असावी . नाजूक प्रकारच्या फ्रेम फक्त सणावारांच्या पुरत्या ठेवाव्यात . त्या दिसायला जरी उत्तम असल्या तरी त्यामध्ये नंबरची काच योग्य प्रकारे डोळ्यासमोर राहील याची खात्री देता येत नाही . रोजच्या वापरात होणाऱ्या बारीकसारीक अपघातांना नाजूक फ्रेम टिकत नाहीत . दृष्टी आणि पैसा दोन्हीचे नुकसान करवतात ! विद्युत राजहंस , नेत्रतंत्रज्ञ


दिवाळी जवळ आली की मिठाई आणि फराळाच्या पदार्थांचे वेध लागतात . मग एकमेकांना भेट म्हणून देण्यासाठी किंवा घरी पाहुणे आल्यावर त्यांना देण्यासाठी मिठाईला पसंती दिली जाते . सध्याच्या धावपळीच्या जीवनशैलीमुळे अनेक जण विकतचे पदार्थ आणण्यालाच प्राधान्य देताना दिसतात . यामध्ये मावा , खवा आणि इतर अनेक घटकांची मिठाई असते . मागील काही वर्षांमध्ये मिठाईतून विषबाधा होण्याच्या प्रकरणांमध्ये वाढ झालेली असतानाच यामधील भेसळ हेच याचे मुख्य कारण असल्याचे दिसते . या मिठाईकडे ग्राहकांना आकर्षित करण्यासाठी त्यावर चांदीचा वर्ख किंवा इतरही सजावटीच्या गोष्टी लावल्या जातात . मात्र या वर्खातून होणारी भेसळ आरोग्यासाठी अतिशय हानिकारक असते . त्यामुळे आरोग्यावर गंभीर परिणाम होण्याची शक्यता असते . हा वर्ख भेसळयुक्त असल्यास त्यामुळे मळमळ , उलट्या , जुलाबाचा त्रास होतो . म्हणूनच ही मिठाई खाण्यापूर्वी घरच्याघरी काही सोप्या उपायांच्या माध्यमातून ही भेसळ ओळखणे सोपे असते . त्यामुळे नेमक्या कोणत्या चाचण्या कराव्यात याविषयी… १ . सगळ्यात प्रथम म्हणजे मिठाईचा जवळून जास्त वेळ वास घेऊन पहावा . घरातील आणखी दोन ते तीन जाणकारांना हा वास द्यावा . तसेच मिठाई जवळून पहावी . अनेकदा त्याला भुरा लागलेला असण्याचीही शक्यता असते . २ . मिठाईचा तुकडा घेऊन त्यावर हायड्रोक्लोरिक अॅसिड टाका . त्याला जांभळा रंग आल्यास मिठाईत मेटॅनील यलो रंगाची भेसळ असल्याचे समाजावे . ही चाचणी घरच्या घरी करता येण्यासारखी आहे . ३ . मिठाईवरील चांदीचा वर्ख थोडासा जाळा . जर तो काळसर झाला तर तो अॅल्युमिनियमने भेसळयुक्त झाला आहे असे समजावे . अस्सल चांदीच्या वर्खाचा गोळा होईल . ४ . तुम्ही मिठाईवर लावण्यासाठी चांदीचा वर्ख आणला असेल तर तो भेसळयुक्त आहे की नाही हे आधी तपासा . यासाठी तो दोन्ही तळव्यांच्या मधोमध धरून चोळा . जर तो अस्सल असेल तर तो निघून जातो पण जर अॅल्युमिनियमयुक्त असेल तर त्याचा गोळा होईल . ५ . मिठाई खाण्यापूर्वी त्यावर हात फिरवा . जर हाताला चांदीच्या वर्खाचा भाग राहिला तर तो भेसळयुक्त समजावा . कारण अस्सल चांदीचा वर्ख हाताला लागत नाही . त्यामुळे वर्ख हाताला लागला तर त्यामध्ये अॅल्युमिनियमची भेसळ आहे हे ओळखावे .


बारमध्ये जाऊन एखादे कॉकटेल घेणे त्याच्यासाठी नेहमीचेच . मात्र त्यादिवशी तो बारमध्ये गेला आणि त्याने नायट्रोजन असणारे एक कॉकटेल घेतल्याने त्याच्या पोटाला चक्क खड्डा पडला . आता ही अतिशयोक्ती वाटत असली तरीही ते खरे आहे . दिल्लीमध्ये राहणाऱ्या ३० वर्षीय तरुणासोबत हा प्रकार घडला असून एखाद्या गोष्टीचा आनंद घेणे जीवावर बेतू शकते हेच यानिमित्ताने समोर आले आहे . हा द्रवरूपी नायट्रोजनचा धूर गेल्यानंतर कॉकटेल प्यायचे आहे हे लक्षात न आल्याने या तरुणांने धूरासकटच कॉकटेलचं सेवन केलं . पांढऱ्या रंगाचा धूर असणारे हे कॉकटेल घेतल्यानंतर तरुणाला अस्वस्थ वाटू लागले . हा धूर लिक्वेड नायट्रोजनचा होता त्यामुळे त्याच्या पोटात दुखू लागले आणि श्वास घ्यायलाही त्रास व्हायला लागला . हा तरुण तातडीने रुग्णालयात दाखल झाला आणि डॉक्टरांनी त्याला शस्त्रक्रियेसाठी आपरेशन थिएटरमध्ये घेतले . काही वेळातच या तरुणाच्या पोटात खड्डा पडला असल्याचे डॉक्टरांना लक्षात आले आणि त्यांनाही हे पाहून धक्काच बसला . या मुलाने घेतलेल्या पेयात द्रव रुपातील नायट्रोजन होते . जे १९५ . ८ डिग्री सेल्सियसला उकळलेले होते . हे उकळलेले नायट्रोजन अन्नपदार्थ आणि पेय गार करण्यासाठी किंवा गोठवून ठेवण्यासाठी वापरला जातो . रंगहिन द्रव पदार्थ कॉम्प्युटरला देखील थंड ठेवण्यासाठी वापरला जातो . अनेक पेयांना गार करण्यासाठी नायट्रोजनचा उपयोग केला जातो . मात्र नायट्रोजन विशिष्ट पदार्थातून पूर्णपणे उडून गेल्यानंतर मगच ते पेय पिण्यासाठी योग्य असते . पण त्याने कोणतीही काळजी न घेता याचे सेवन केल्यानं त्याला ते चांगलेच महागात पडले .


बंगळूरमध्ये आज अखेरचा ट्वेंटी - २० सामना ; पंचाचीही लागणार कसोटी बंगळूर - इंग्लंडविरुद्धची कसोटी आणि एकदिवसीय मालिका जिंकल्यानंतर विराटसेना आता ट्वेंटी - २० मालिकेचेही लक्ष्य पार करण्यासाठी सज्ज झाली आहे . दुसऱ्या सामन्यातील पंचांच्या चुकीच्या निर्णयाने संतापलेला इंग्लंडचा कर्णधार मॉर्गनही दुसऱ्या बाजूने भारतात एका तरी मालिका विजयाचे स्वप्न बाळगून आहे . दोन्ही कर्णधारांवर दडपण असताना पंचांचीही कसोटी लागणार आहे . नागपूरमध्ये अखेरच्या चेंडूपर्यंत रंगलेला सामना भारताने जिंकला आणि तीन सामन्यांच्या मालिकेतील आव्हान कायम ठेवले . त्या सामन्यात भारतीय पंच शमशुद्दीन यांनी ज्यो रूटला बाद देणारा निर्णय इंग्लंडच्या मुळावर आल्याची जाहीर टीका मॉर्गनने केली . आयसीसीकडे तक्रारही करण्याची धमकी दिली आहे . त्यामुळे उद्याच्या सामन्यात शमशुद्दीन यांच्या कामगिरीवरही लक्ष असेल . ट्वेंटी - २० हा प्रकार बेभरवशाचा असला तरी कानपूर येथे झालेल्या पहिल्या सामन्यात भारताची कामगिरी खालावली होती . नागपूरमध्येही विजयासाठी अखेरच्या क्षणापर्यंत लढावे लागले होते . नेहरा आणि बुमरा यांनी अखेरच्या दोन षटकांत केलेल्या कल्पक गोलंदाजीमुळे विजय शक्य झाला होता . कानपूर असो नागपूर भारतीय फलंदाजांनी निराशा केली आहे . विराट कोहली , सुरेश रैना , युवराजसिंग आणि महेंद्रसिंह धोनी असे एकापेक्षा एक धुरंधर फलंदाज असतानाही दोन्ही सामन्यांत भारताला धावांसाठी झगडावे लागले . राहुलने दुसऱ्या सामन्यात अडखडळत्या सुरवातीनंतर सर्वाधिक ७१ धावांची खेळी केल्यानंतरही भारताला दीडशे धावांचा टप्पा गाठता आला नव्हता . रैना , युवराज आणि धोनी यांना नागपूरमध्ये दुहेरी धावसंख्याही पार करता आली नव्हती . रैना आणि युवराजसाठी उद्याचा सामना महत्त्वाचा आहे . नजीकच्या काळात भारत ट्वेंटी - २० आंतरराष्ट्रीय सामने खेळणार नसल्यामुळे या दोघांना आपला फॉर्म दाखवण्याची ही चांगली संधी आहे . ज्यो रूटला बाद देण्याच्या निर्णयामुळे संतापलेला इंग्लंड कर्णधार त्याचा संघ भारतावर पलटवार करण्यासाठी अधिक आक्रमक खेळ करू शकतो . कागदावर तरी त्यांची फलंदाजी भारतापेक्षा उजवी आहे . जेसन रॉय , रूट , मॉर्गन आणि बटलर यांच्यानंतर इंग्लंडकडे बेन स्ट्रोक , मोईन अली असे अष्टपैलू आहेत ; परंतु यांचा सामना करण्यासाठी भारताकडे आशिष नेहरा आणि बुमराह ही अस्त्रे आहेत . नो बॉलची समस्या मर्यादित षटकांच्या क्रिकेटमध्ये नो बॉल गुन्हा समजला जातो ; परंतु भारतीय गोलंदाज बुमरा आणि अमित मिश्रा यांनी अनुक्रमे एकदिवसीय आणि नागपूरमधील ट्वेंटी - २० सामन्यांत हा गुन्हा केला होता . त्यांनी विकेट मिळवल्या ; परंतु ते नो बॉल ठरले होते . बंगळूरमधील उद्याच्या सामन्यात भारतीय गोलंदाजांची नो बॉलची समस्या सुटेल , अशी आशा असेल . कोहलीने नागपूर सामन्यानंतर या समस्येवर मार्ग काढावा लागेल , असे मत व्यक्त केले होते . मैदानाची पुनर्रचना चिन्नास्वामी स्टेडियमच्या मैदानाची पुनर्रचना केल्यानंतर तेथे होणारा उद्याचा पहिला सामना आहे . साडेचार कोटी खर्च करून कर्नाटक क्रिकेट संघटनेने नेक्स्ट जनरेशन मैदान तयार केले आहे . मैदानावर साचणाऱ्या पाण्याचा निचरा करण्यासाठी हवेच्या दाबाची ड्रेनेज पद्धत बसवण्यात आली आहे . त्यामुळे सर्वसाधारण ड्रेनेजच्या तुलनेत ३६ पटीच्या वेगात पाण्याचा निचरा होतो . अशी पद्धत जगभरातील प्रसिद्ध मैदान विम्बर्ली ( इंग्लंड ) , न्यू यॉर्क मेटस् , बीएमओ फिल्ड ( कॅनडा ) , इतेहाद स्टेडियम ( मॅंचेस्टर सिटी ) अशा मैदानांवर आहे .


१४ मार्च हा इंग्लंडमध्ये राष्ट्रीय नो स्मोकिंग डे म्हणून पाळला जातो . स्मोकिंग करणे आरोग्यासाठी धोकादायक असते हे सगळ्यांना माहित असते . मात्र व्यसन असलेल्या व्यक्तीला कळत असूनही या गोष्टी वळत नाहीत . स्मोकिंगबाबतची जगातील आकडेवारी अतिशय धक्कादायक आहे . दरवर्षी ७० लाख लोक स्मोकिंगमुळे मृत्युमुखी पडतात . त्यातील ६० लाख व्यक्ती धूम्रपान केल्याने , तर १० लाख व्यक्ती पॅसिव्ह स्मोकिंगमुळे प्राण गमावतात . ही आकडेवारी जागतिक आरोग्य संघटनेने मे २०१७ मध्ये प्रसिद्ध केलेली आहे . स्मोकिंग करण्याची विविध कारणे आहेत . कधी ट्रेंड म्हणून तर कधी टेन्शनवर उतारा म्हणून ही कृती केली जाते . कालांतराने व्यक्ती सवयीचा गुलाम होऊन त्याचे व्यसनात रुपांतर होते . धूम्रपानाइतकेच त्यामुळे होणारे सेकंडहॅण्ड म्हणजेच पॅसिव्ह स्मोकिंगदेखील तितकेच धोकादायक असते . आता थर्डहॅण्ड स्मोकिंग अशी पॅसिव्ह स्मोकिंगची एक नवी गोष्ट लक्षात आली आहे . पॅसिव्ह स्मोकिंगचे दोन प्रकार पडतात . पहिल्यात धूम्रपान करणाऱ्या व्यक्तीने सिगरेटचा झुरका घेऊन सोडलेला धूर असतो तर दुसऱ्या प्रकारात ‘कश’ न घेता , फक्त हातात धरलेल्या जळत्या विडी - सिगारेटच्या टोकातून , हातात धरलेल्या पाईपमधून , हुक्क्याच्या तंबाखूमधून , तंबाखू जळून येणारा धूर असतो . हा धूर आजूबाजूच्या निर्व्यसनी व्यक्तींच्या श्वसनातून त्यांच्या फुफ्फुसात जाणे म्हणजे पासिव्ह स्मोकिंग . या धुरात निकोटिन आणि इतर ४००० विषारी पदार्थ मोठ्या प्रमाणात असतात . त्यामुळे आजूबाजूच्या लोकांना , धूम्रपान करणाऱ्या व्यक्तींना होणारे कर्करोगासहित सर्व आजार तितक्याच गंभीरपणे होतात . दीर्घकाळ होणाऱ्या पॅसिव्ह स्मोकिंगमुळे होणारे आजार * घसा , स्वरयंत्र , सायनसेस , मेंदू , मूत्राशय , जठर , गुदाशय , स्तन या महत्वाच्या अवयवांचे कर्करोग होतात . * हृदय आणि रक्तवाहिन्यांवर विपरित परिणाम होऊन हृदयविकाराचा किंवा अर्धांगवायूचा झटका येऊ शकतो . * पॅसिव्ह स्मोकिंगमुळे कमालीचे मानसिक नैराश्यही येऊ शकते . लहान मुले सतत आजारी पडू लागतात . त्यांना सर्दी , खोकला , दमा , कान फुटणे असे साधे आणि दमा , ब्रॉन्कायटिस , न्युमोनियासारखे श्वसनाचे गंभीर आजार होण्याची शक्यता असते . * सिगारेटच्या धुरामुळे या मुलांना दम्याचा अॅटॅक येऊ शकतो . या मुलांना लिम्फोमा , रक्ताचा कर्करोग , मेंदूचे ट्युमर्स तसेच यकृताचे गंभीर आजार होऊ शकतात . * नवजात अर्भकाचा सिगारेटच्या धुराने श्वास गुदमरून अचानक मृत्यू होऊ शकतो , याला ‘सडन इन्फंट डेथ सिंड्रोम’ म्हणतात . धूम्रपान करणाऱ्या व्यक्तीने सोडलेली धूम्रवलये आणि त्याच्या विडी - सिगारेटमधून निघणारा धूर आपण समजतो तसा विरून जात नाही . काही काळाने , या धुरातील कर्करोग निर्माण करणारी विषारी द्रव्ये वातावरणातील वायूमध्ये विलीन होतात आणि दीर्घकाळ त्यांचे अस्तित्व राहते . हे कण श्वासातून फुफ्फुसात जाऊन आरोग्याला धोकादायक ठरतात . यालाच थर्ड हँड स्मोकिंग म्हणतात . पॅसिव्ह किंवा थर्ड हँड स्मोकिंग जास्त झाले तरच हे त्रास होतात असे नसून , नाममात्र पासिव्ह स्मोकिंगमुळेही हे त्रास उद्भवू शकतात . हे धोके लक्षात घेऊनच सर्व सरकारी , निमसरकारी कार्यालयात , बॅंका , बसेस , रेल्वे , विमानतळ , हॉटेल्स , रेस्टॉरंट , बागा , शाळा - कॉलेजेस , शॉपिंग सेन्टर्स अशा सार्वजनिक ठिकाणी धूम्रपान निषिध्द केले गेले आहे . म्हणूनच धूम्रपान करुन स्वतःच्या आणि आपल्या प्रियजनांच्या , मित्रांच्या , सहकाऱ्यांच्या आरोग्याला बाधा आणण्यापेक्षा या सवयीचा त्याग करण्याचा नक्की विचार करा . - डॉ . अविनाश भोंडवे फॅमिली फिजिशियन


पार्किनसन म्हणजे कंपवाताला का रणीभूत ठरणारी जनुकीय कळ सापडली असून त्यामुळे पार्किनसनच्या लक्षणांना अटकाव करता येऊ शकतो . ब्रिटनमधील लिसेस्टर विद्यापीठाच्या वैज्ञानिकांनी एटीएफ ४ हे जनुक शोधले असून ते पार्किनसनमध्ये महत्त्वाची भूमिका पार पाडते . न्यूरॉनचे आरोग्य राखणाऱ्या मायटोकाँड्रियल मेटॅबोलिझम क्रियेचे नियंत्रण या जनुकातर्फे केले जाते . या एटीएफ ४ जनुकाचे आविष्करण कमी केले असता पार्किनसनशी संबंधित मायटोकाँड्रियल जनुकांचे आविष्करणही कमी होते , असे लिसेस्टर विद्यापीठाचे मिग्वेल मार्टिन्स यांनी माशांवर केलेल्या प्रयोगाअंती सांगितले आहे . या जनुकांचे आविष्करण कमी झाल्याने लोकोमोटर दोष निर्माण होऊन आयुष्य कमी होते व मेंदूतही मायटोकाँड्रियात बदल होतात . पण या जनुकांचे जास्त आविष्करण केले तर माशांमध्ये पार्किन्सन मायटोकाँड्रियल कार्यात सुधारणा दिसून आली . न्यूरॉनमध्येही सुधारणा झाली . जनुकांचे जाळे यात शोधण्यात आले असून त्यात न्यूरॉनची हानी रोखणारी औषधे तयार करता येतील . पार्किनसन काहीवेळा पिंक १ व पार्कइन या जनुकातील उत्परिवर्तनामुळेही होतो . ही जनुके मायट्रोकाँड्रियाच्या नियंत्रणाशी संबंधित असतात . फळमाशीत अशी उत्परिवर्तने झाल्याने मायटोकाँड्रिया सदोष झाला व त्यात पार्किनसनची लक्षणे दिसून आली , न्यूरॉनचा ऱ्हास सुरू झाला . आता एटीएफ ४ जनुकाची यातील भूमिका दिसून आली आहे . पिंक १ व पार्कइन ही जनुके मायट्रोकाँड्रिया अमायनो अॅसिडचे विभाजन कसे करणार हे ठरवतात . त्यातून न्युक्लियोटाईड्स तयार होतात . या रेणूंच्या चयापचयातून पेशींना लागणारी ऊर्जा तयार होते . ‘सेल डेथ अँड डिफ्रंसिएशन’ या नियतकालिकात हे संशोधन प्रसिद्ध झाले आहे .


युरोपियन विश्वचषक पात्रता फुटबॉल स्पर्धेच्या अ - गटात नेदरलँड्सने बेलारूसवर ३ - १ असा शानदार विजय मिळवला असला तरी त्यांच्या पात्रतेच्या आशा अधांतरी आहेत . आता गटातील अव्वल दोन स्थानांवर राहण्यासाठी नेदरलँड्सला अखेरच्या सामन्यात विजयाची नितांत आवश्यकता आहे . मध्यरक्षक डॅव्ही प्रॉपेरने २५व्या मिनिटाला नेदरलँड्सचा पहिला गोल नोंदवला . मग कर्णधार अर्जेन रॉबेनने ८४व्या मिनिटाला पेनल्टीद्वारे दुसरा गोल केला . नंतर भरपाई वेळेत तिसऱ्या मिनिटाला मेमफिस डीपेने तिसरा गोल साकारला . १९८६नंतर प्रथमच नेदरलँड्सचे विश्वचषकाचे पात्रतेचे भवितव्य अधांतरी आहे . २०१६च्या युरोमध्येही ते भाग घेऊ शकले नव्हते . फ्रान्स गटात अव्वल पॅरिस : ब्लासी मॅटय़ुडीने सुरुवातीलाच साकारलेल्या गोलच्या बळावर फ्रान्सने बल्गेरियाला १ - ० असे हरवून गटातील अव्वल स्थान टिकवले आहे . मध्यरक्षक मॅटय़ुडीने तिसऱ्याच मिनिटाला अप्रतिम गोल साकारून फ्रान्सला आघाडी मिळवून दिली . त्यानंतर बल्गेरिला डोके वर काढणे कठीण गेले . कोस्टा रिका पात्र सॅन जोस : भरपाई वेळेत केंडाल वॉटसनने हेडरद्वारे साकारलेल्या प्रेक्षणीय गोलच्या बळावर कोस्टा रिकाने होंडुरासला बरोबरीत रोखले आणि विश्वचषक फुटबॉल स्पर्धेसाठी पात्र होण्याचा मान मिळवला . एडी हर्नाडिझने ६६व्या मिनिटाला हेडरनिशी होंडुरासचे खाते उघडले . मात्र भरपाई वेळेतील पाचव्या मिनिटाला ब्रायन रुईझच्या क्रॉसवर वॉटसनने आश्चर्यकारक गोल साकारून कोस्टा रिकाचे स्वप्न पूर्ण केले . नायजेरिया पात्र अबुजा : अॅलेक्स इवोबीच्या गोलमुळे पुढील वर्षी होणाऱ्या फिफा विश्वचषक फुटबॉल स्पर्धेसाठी आफ्रिकन खंडातून पात्र होण्याचा पहिला मान नायजेरियाने मिळवला आहे . इवोबीने ७३व्या मिनिटाला केलेल्या गोलमुळे नायजेरियाने झाम्बियाचा १ - ० असा पराभव केला . घानाचे आव्हान संपुष्टात अबुजा : २०१०मध्ये झालेल्या विश्वचषक फुटबॉल स्पर्धेत उपांत्यपूर्व फेरीपर्यंत मजल मारणाऱ्या घानाचे पात्रता स्पर्धेतील आव्हान संपुष्टात आले आहे . युगांडाविरुद्धची लढत त्यांनी गोलशून्य बरोबरी सोडवली .


स्पेनचा मातब्बर टेनिसपटू मॉंटे कार्लो मास्टर्स स्पर्धेत नदालने एकेरीचे विजेतेपद मिळविले . कारकिर्दीत त्याने दहाव्यांदा ही स्पर्धा जिंकली . एप्रिल 1968 मध्ये टेनिसमध्ये व्यावसायिक युग ( ओपन एरा ) सुरू झाल्यापासून एका टेनिसपटूने एका स्पर्धेत दहा वेळा विजेतेपद मिळविण्याची ही पहिली वेळ ठरली . यामुळे नदालची कामगिरी ऐतिहासिक ठरली . नदालने अंतिम सामन्यात देशबांधव अल्बर्ट रॅमोस - विनोलास याला 6 - 1,6 - 3 असे हरविले . त्याने एक तास 16 मिनिटांत सामना जिंकला . एटीपी मास्टर्स 1000 मालिकेतील हे त्याचे 29वे विजेतेपद आहे . नोव्हाक जोकोविच याच्या नावावर सर्वाधिक 30 विजेतेपदांचा उच्चांक आहे . नदालने क्ले कोर्टवर 50वे विजेतेपद पटकावले . ही कामगिरीसुद्धा विक्रमी ठरली . त्याने गेल्या वर्षी बार्सिलोना ओपन जिंकून गुलेर्मो विलास यांच्या उच्चांकाशी बरोबरी केली होती . ती स्पर्धा त्याने नवव्यांदा जिंकली होती . नदालने या स्पर्धेत 63 विजय आणि चार पराभव अशी कामगिरी केली आहे . नदालचे हे मोसमातील पहिलेच विजेतेपद आहे . त्याने 2004 पासून सलग 14व्या वर्षी किमान एक एटीपी विजेतेपद मिळविले आहे . अंतिम सामत्याने त्याने 70 विजय आणि 35 अशी कामगिरी केली आहे . मॉंटे कार्लोमध्ये दहा वेळा जिंकणे मोठी गोष्ट आहे . मला शब्दच सुचत नाहीत . माझा फोरहॅंड छान जुळून आला . या स्पर्धेत भक्कम खेळ झाला . आजचा दिवस जल्लोषाचा आहे . उद्यापासून मी बार्सिलोनातील स्पर्धेवर लक्ष केंद्रित करेन . - नदाल


आशियाई ज्युनिअर ऍथलेटिक्स स्पर्धेत तीन हजार मीटर शर्यतीत ब्रॉंझपदक जिंकणाऱ्या सावित्रीबाई फुले पुणे विद्यापीठाच्या नाशिककर संजीवनी जाधवने कोईम्बतूरच्या नेहरू स्टेडियमवर सुरू असलेल्या 77 व्या अखिल भारतीय आंतरविद्यापीठ ऍथलेटिक्स स्पर्धेत महिलांच्या पाच हजार मीटर शर्यतीत सुवर्णपदक जिंकून हॅट्ट्रिक पूर्ण केली . त्याचप्रमाणे तिने सलग तिन्ही स्पर्धांत स्पर्धाविक्रम नोंदविण्याचा विक्रम केला . तिचा सरावातील सहकारी किसन तडवीने पुरुषांच्या पाच हजार मीटर शर्यतीत सुवर्ण , तर महिलांच्या आठशे मीटर शर्यतीत राष्ट्रसंत तुकडोजी महाराज नागपूर विद्यापीठाच्या सायली वाघमारेने रौप्यपदक जिंकले . दोन वर्षांपूर्वी मुडबद्री ( मंगलोर ) येथे सर्वप्रथम संजीवनीने पाच व दहा हजार मीटर शर्यतीत विक्रमासह सुवर्णपदक जिंकले होते . गेल्यावर्षी पतियाळा येथेही तिने पहिल्या वर्षीच्या कामगिरीची पुनरावृत्ती केली होती . दोन वर्षांपूर्वी कोरियात झालेल्या विश्व विद्यापीठ स्पर्धेत दहा हजार मीटर शर्यतीत सहावे स्थान मिळविणाऱ्या 20 वर्षीय संजीवनीने येथे 15 मिनिटे 59.17 सेकंदांत शर्यत पूर्ण करून नवीन विक्रम प्रस्थापित केला . पहिल्या वर्षी तिने 16 मिनिटे 36.45 सेकंद , तर गतवर्षी तिने 16 मिनिटे 18.01 सेकंदाचा विक्रम केला होता . आशियाई युवा विजेता किसन तडवीने पुणे विद्यापीठाला दुसरे सुवर्ण मिळवून देताना पाच हजार मीटर शर्यत 14 मिनिटे 37.47 सेकंद या वैयक्तिक सर्वोत्तम वेळेसह जिंकली . महिलांच्या आठशे मीटर शर्यतीत राष्ट्रसंत तुकडोजी महाराज नागपूर विद्यापीठाच्या सायली वाघमारेचे सुवर्णपदक अवघ्या काही शतांश सेकंदाने हुकले . या शर्यतीत 795 मीटरपर्यंत सायली आघाडीवर होती . अंतिम क्षणी गत स्पर्धेतील ब्रॉंझपदकविजेत्या मद्रास विद्यापीठाच्या के . प्रियाने सायलीवर मात करून 2 मिनिटे 13.31 सेकंदात सुवर्ण , तर सायलीने 2 मिनिटे 13.56 सेकंदात रौप्यपदक जिंकले . हे सायलीचे आंतरविद्यापीठ स्पर्धेतील दुसरे रौप्यपदक होय . गतविजेत्या लखनऊच्या विजयालक्ष्मीला ब्रॉंझपदक मिळाले .


सर्वप्रथम इथे आल्याबद्दल तुमचे आभार . क्रिकेटपटू म्हणून या वाटचालीत प्रेरित केलेल्या चाहत्यांचा विश्वासघात केल्याबद्दल मी गांभीर्याने माफी मागतो . संघातील सहकारी आणि सपोर्ट स्टाफ , क्रिकेट ऑस्ट्रेलिया’ची माफी मागतो . ऑस्ट्रेलियन क्रिकेट संघाच्या संस्कृतीचा फेरआढावा घेण्याच्या भूमिकेला माझा संपूर्ण पाठिंबा आहे . या प्रकरणातील माझ्या सहभागाबद्दल दक्षिण आफ्रिकी खेळाडू , प्रशासक आणि चाहत्यांची माफी मागतो . तुमच्या भूमीत मी खेळाची बदनामी केली . क्रिकेटप्रेमी असलेल्या किंवा नसलेल्या सर्व ऑस्ट्रेलियन्सची माफी मागतो . क्रिकेट खेळून देशाचा लौकिक वृद्धिंगत करण्याचाच माझा सदैव हेतू असायचा हे मी प्रामाणिकपणे सांगू शकतो . हे करण्याच्या ध्यासातून मी असा निर्णय घेतला ज्याचा उलटा परिणाम झाला . आवडत्या सहकाऱ्यांच्या साथीत आता मैदानावर उतरता येणार नाही हे हृदयद्रावक आहे . माझ्या मनात एक आशेचा बारीक किरण आहे , ज्याद्वारे एके दिवशी देशासाठी खेळण्याचा बहुमान पुन्हा मिळू शकेल , अशी आशा वाटते ; पण असे यापुढे कदापी घडणार नाही या वस्तुस्थितीला मी शरण गेलो आहे . हे कसे घडले आणि एक व्यक्ती म्हणून मी कोण आहे याचा शोध मी आगामी काळात घेणार आहे . मला कुटुंबीयांची , पत्नी व मुलींची माफी मागायची आहे . तुमचे प्रेम इतर कशाहीपेक्षा महत्त्वाचे आहे . तुमच्याशिवाय मी कुणीही नाही याची जाणीव आहे .


मुंबई : इंग्लंड हा तुल्यबळ प्रतिस्पर्धी आहे . त्यांच्याकडे सरस खेळाडू आहे , त्यामुळे वर्षभरात मिळवलेल्या इतर मालिका विजयांपैकी या मालिका विजयाची गोडी अविट आहे , असे निर्भेळ मत टीम इंडियाचा कर्णधार विराट कोहलीने व्यक्त केले . इंग्लंडविरुद्धच्या पाच कसोटींच्या मालिकेत 3 - 0 विजयी आघाडी घेतल्यामुळे विराटच्या नेतृत्वाखाली भारताने सलग सहावी मालिका जिंकली . यातील कोणते यश अधिक सुखावते , यावर विराटने इंग्लंडविरुद्धच्या या मालिकेचा उल्लेख केला . इंग्लंडला गेल्या मालिकांमध्ये हरवले नव्हते . मायदेशातीलही सलग दोन मालिका गमावल्या होत्या . त्यामुळे उट्टे काढले का , असे विचारले असता विराट म्हणतो , खरं तर आम्ही असा विचार करून मैदानात उतरत नसतो . आम्ही केवळ सामन्याचाच विचार करतो ; पण ही मालिका आम्ही मुंबईतच जिंकण्याचा निर्धार केला होता . इंग्लंडकडे चांगले खेळाडू आहेत ; तसेच त्यांनी भारतात यापूर्वी यश संपादले आहे . त्यामुळे आम्ही त्यांना या वेळी चुका करण्यास भाग पाडले . या सामन्यात आम्ही 231 धावांची आघाडी घेतल्यानंतर इंग्लंड खेळाडूंची देहबोली पाहिली आणि सामन्यासह मालिका लवकरात लवकर फत्ते करण्यासाठी अधिक आक्रमक खेळ केला , असे विराटने सांगितले . या सामन्यापूर्वी मी काहीसा नव्हर्स होतो , त्यातच इंग्लडच्या 400 धावांसमोर आमच्या मधल्या फळीची घसरगुंडी उडाली होती ; पण लगेचच आम्ही सावरलो . तासा - दोन तासांत चित्र बदलले . मुरली विजयला जसे श्रेय जाते ; तसेच जयंत यादवही शाबासकीस पात्र आहे . संघाची गरज ओळखून खेळ कसा करायचा , हे त्याला सांगावे लागत नाही . हे तो चांगलेच जाणतो , विराट म्हणत होता . पहिल्या डावात 50 धावांची आघाडी मिळाली , तरी चांगले असेल असा विचार आम्ही केला ; पण जयंतने सुरेख साथ दिली आणि द्विशतकी आघाडी मिळवल्यावर विजयाची खात्री झाली . या मालिकेत तळाच्या फलंदाजांचे योगदान चांगलेच निर्णायक ठरले आहे , असे विराटने आवर्जून सांगितले .


कलर्स मराठी वाहिनीवरील सरस्वती मालिका सध्या प्रेक्षकांची लोकप्रिय मालिका आहे . तितिक्षा तावडे म्हणजे तुमची लाडकी सरस्वती ही सगळ्यांची लाडकी अभिनेत्री आहे . सरस्वती मालिकेमध्ये सध्या सरू आणि राघवचे एक वेगळेच नाते बघायला मिळत आहे . सरस्वतीच्या आयुष्यात गेल्या काही महिन्यांमध्ये बऱ्याच घटना घडून गेल्या ज्याला सरस्वती खंबीरपणे सामोरी गेली . आता राघवदेखील तिच्या पाठीशी उभा आहे खंबीरपणे . सरस्वतीला खुश ठेवण्यासाठी राघव बरेच प्रयत्न करत आहे . तसेच तिची खूप काळजी घेत आहे . सरस्वती मालिकेमध्ये सरू आणि मोठे मालक म्हणजेच राघव यांची लव्ह स्टोरी प्रेक्षकांना खूपच आवडत आहे . सरस्वतीचा रुसवा घालविण्यासाठी मोठ्या मालकांनी अलीकडेच नवीन साड्या आणि गळ्यातला सुंदर नेकलेस देखील तिला दिला होता . सरूला देखील तो खूप आवडला आणि तिने ते घालून मोठ्या मालकांना म्हणजेच राघवला खुश देखील केले . नेकलेस आणि साडी इथपर्यंत सगळ छानच होत . पण मोठ्या मालकांनी आता चक्क पोहे बनविण्याचा घाट घातला , ही सगळीच गंमत आहे . त्याच झालं अस की , सरस्वतीच्या पायाला दुखापत झाली आणि त्यामुळे तिला चालणे कठीण होऊन बसले . बायकोला होत असलेला हा त्रास बघून स्वतः राघवने पोहे बनविण्याचा बेत केला . पहिल्यांदा पोहे बनवले तेव्हा त्यामध्ये मीठ कमी पडले म्हणून त्याने पुन्हा थोडे मीठ टाकले पण ते जरा जास्तच पडले आता हे जास्त मीठ पडलेले पोहे सरस्वती खाणार का ? तिला हे पोहे आवडतील का हा प्रश्नच आहे . विशेष म्हणजे प्रेमाने आपल्या नवऱ्याने आपल्यासाठी काहीतरी बनवले आहे ही भावनाच मनाला सुखवणारी आहे . ही सगळी गंमत तुम्हाला कलर्स मराठी वाहिनीवरील सरस्वती मालिकेत पाहता येईल .


आपल्या सुरेल आवाजाने प्रेक्षकांना मोहित करणारी गायिका सावनी रवींद्रने आतापर्यत गायलेलं प्रत्येक गाणं लोकप्रिय ठरलं आहे . मात्र गायन क्षेत्रात आपल्या ठसा उमटविल्यानंतर सावनी आता अभिनय क्षेत्राकडे वळत असल्याचं पाहायला मिळत आहे . सावनीने नुकताच ‘टायनी टॉकीज’ ह्या युट्यूब चॅनलच्या ‘गालिमार’ ह्या वेबसीरिज मध्ये अभिनय केल्याचं दिसून आलं आहे . या वेबसीरिजची निर्मिती आदिती द्रविडने केली असून आदिती ही सावनीची जुनी मैत्रीण असल्याचं सांगण्यात येत आहे . या वेबसीरिजविषयी आदितीने मला ज्यावेळी सांगितलं त्यावेळी मला गाण्यासाठी विचारत असेल असं वाटलं होतं . मात्र आदितीने सरळ मला अभिनयासाठीच विचारलं . खरं तर मला यापूर्वीही अशा अभिनयाच्या ऑफर आल्या होत्या . मात्र अभिनयापेक्षा मला गायन क्षेत्रात करिअर करायचं असल्यांमुळे या संधी मी नाकारल्या होत्या . मात्र आदितीच्या या ऑफरमध्ये आमची मैत्री आड आली त्यामुळे मला ही ऑफर नाकारता आली नाही , असं सावनीने सांगितलं .


दीडशे जाहिराती , अभिनयाचं वेड म्हणून चित्रपटांमधून छोटय़ा - मोठय़ा भूमिका आणि ‘चिल्लर पार्टी’ या चित्रपटासाठी राष्ट्रीय पुरस्कार मिळवणारा लेखक अशी कलागुणांची मोठी यादी असणारे विजय मौर्य पहिल्यांदाच दिग्दर्शक म्हणून चित्रपट क्षेत्रात पदार्पण करत आहेत . मराठीत ‘फोटोकॉपी’ या चित्रपटाद्वारे दिग्दर्शक म्हणून पाऊल टाकणाऱ्या विजय मौर्य यांनी इरफान , के . के . मेननसारख्या मोठय़ा कलाकारांना जाहिरातींसाठी दिग्दर्शन केले आहे . पण जाहिरातींची गोष्ट वेगळी असते . काही सेंकदात मोठी गोष्ट सांगण्याचा तो सर्जनशील प्रयत्न असतो . चित्रपटाचं तसं नसतं . तीन तासांच्या चित्रपटासाठी कथेपासून अभिनयापर्यंत अनेक गोष्टी खुबीने विणायच्या असतात . त्यामुळे कितीही काम केलं असलं तरी चित्रपटाचं दिग्दर्शन करताना थोडासा ताण येतोच , असे विजय मौर्य सांगतात . ‘फोटोकॉपी’ ही गायिका नेहा राजपाल हिची पहिली निर्मिती . नेहाकडून या चित्रपटाच्या दिग्दर्शनासाठी विचारणा झाली आणि मी ते आव्हान स्वीकारलं , असे मौर्य सांगतात . या चित्रपटाची कथाकल्पना नेहाकडे तयार होती . ती पुढे विकसित करणं आणि त्याला चांगला क्लायमॅक्स देणं त्यांच्यासाठी अवघड होऊन बसलं होतं . मग मी पूर्ण कथाकल्पनेवर काम करून नव्याने संपूर्ण कथा लिहिली . या चित्रपटाची कल्पना ही अर्थातच याआधी ‘सीता और गीता’ , ‘चालबाझ’सारख्या चित्रपटांतून आपण पाहिलेली आहे . डबल रोल ही नवीन गोष्ट नाही , पण ‘फोटोकॉपी’च्या कथेत याच गोष्टीचा वेगळ्या तऱ्हेने वापर करून घेण्यात आला आहे , असे ते म्हणतात . दोन जुळ्या बहिणी जेव्हा एकाच मुलाच्या प्रेमात पडतात तेव्हा काय गोंधळ उडू शकतो , अशा गमतीशीर कल्पनेभोवती ही त्रिकोणी प्रेमकथा रचण्यात आली आहे . यात कलाकारांची निवड हा महत्त्वाचा भाग होता आणि त्यासाठी नवीन कलाकार घेण्याचं स्वातंत्र्य निर्मात्यांनी दिलं होतं , याबद्दल त्यांनी समाधान व्यक्त के लं . ‘फोटोकॉपी’मध्ये अभिनेत्री पर्ण पेठे ही दुहेरी भूमिकेत आहे . पर्णचा चेहरा लोकांना परिचयाचा झाला असला तरी तिने अजून जास्त काम केलेले नाही त्यामुळे तिचे अभिनयगुण पाहण्याची संधी प्रेक्षकांना आहे . तिच्याबरोबर नायकाच्या भूमिकेत चेतन चिटणीस या अगदी नवख्या तरुण कलाकाराची निवड करण्यात आली आहे . हिरोसाठी आम्ही व्हॉट्सअॅपच्या माध्यमातून ऑडिशन्स घेतल्या होत्या आणि तब्बल बारा हजार सर्चनंतर आम्हाला चेतनचा शोध लागला . त्याची मोबाइलवरूनच ऑडिशन झाली आणि आम्हाला पर्ण - चेतनच्या रूपात एक वेगळी फ्रेश जोडी मिळाली , असे सांगत ऑडिशनचा हा नवा फंडा यासाठी आपल्याला कसा उपयोगी पडला हेही मौर्य यांनी सहजपणे सांगून टाकले . अर्थात , पटकथेपासून ते कलाकार निवडीपर्यंतच्या त्यांच्या कामात आलेली सहजता ही त्यांच्या जाहिरातविश्वात के लेल्या कोमाच्या अनुभवातून आलेली आहे . विजय मौर्य यांनी आजवर दीडशे जाहिरातींचे दिग्दर्शन केले आहे . जाहिरातीतून मोठमोठय़ा कलाकारांसाठी त्यांनी दिग्दर्शन केले असले तरी जाहिरात आणि चित्रपट या दोन माध्यमांमध्ये जी तफावत आहे ती नाकारता येत नाही , असं ते म्हणतात . काही सेकंदाच्या जाहिरातीतही एक फॉरमॅट ठरलेला असतो . म्हणजे मिनिटभराच्या जाहिरातीत ३० सेकंद ही त्या कंपनीची माहिती असते , २३ सेकंदांमध्ये तुम्हाला तुमचं उत्पादन एका गोष्टीत थोडीशी भावनिकता , मजा - मस्ती वाढवून लोकांसमोर मांडायचं असतं . हा भागच मोठा आव्हानात्मक असला तरी सततच्या कामाने त्यात एक सहजता येते . चित्रपटाचं मात्र तसं होत नाही त्याचं कारण दिग्दर्शकाला सगळेच निर्णय घ्यायचे असतात . तिथे कथाही त्यालाच निवडायची असते , कलाकार , तुमच्या सिनेमाची प्रकाशयोजना कशी असेल , कलाकार कपडे काय घालणार अशा सगळ्याच गोष्टी दिग्दर्शक ठरवतो . बरं एकीकडे त्याला स्वातंत्र्य असतं आणि दुसरीकडे सतत आपले कलाकार , तंत्रज्ञ यांच्याबरोबर चर्चा करत , बदल करत चित्रपट घडवण्याची जबाबदारी त्याच्यावर असते . तुमच्या चित्रपटाचा एक आत्मा असतो तो जर तुम्हाला गवसला तर पुढच्या गोष्टी सोप्या होतात . त्यामुळे जाहिरातींपेक्षा चित्रपट दिग्दर्शन अवघडच असे ते ठामपणे सांगतात . इरफान खान , के . के . मेनन , अनुष्का शर्मा अशा मोठय़ा कलाकारांबरोबर काम केलं असलं तरी जाहिरातींमध्ये काम करताना त्यांच्या स्टारडमनुसार अनेक गोष्टी आधीच ठरलेल्या असतात . इरफान आणि केके तर माझे मित्र आहेत , कारकिर्दीच्या सुरुवातीपासून आम्ही एकत्र असल्याने त्यांच्याबरोबर काम करताना अडचण कुठलीच नसते . पण त्यांच्या स्टारडमनुसार एका ठरावीक चौकटीतच तुम्हाला काम करावं लागतं . इथेही पटकथा महत्त्वाची असल्याने कलाकार पहिल्यांदा त्याच्यावर चर्चा करतात आणि मग त्यांच्या शैलीनुसार , क्षमतेनुसार ती जाहिरात आकार घेते . चित्रपटात तर पटकथेची भूमिका जास्त महत्त्वाची ठरते , असं ते सांगतात . पटकथा लेखकाला बॉलीवूडमध्ये महत्त्व दिलं जात नाही , पण खरं तो या चित्रपट निर्मितीचा कणा असतो , असं विजय मौर्य मानतात . एकूणच चित्रपट निर्मितीच्या प्रक्रियेत शिरणारा लेखक हा पहिला माणूस असतो . तो कथा लिहितो , पडद्यावर ती कशी आकाराला येईल याचं कल्पनाचित्र नजरेसमोर ठेवून तो लिहितो आणि मग त्याने कागदावर उतरवलेली गोष्ट त्याच ताकीदने प्रत्यक्षात पडद्यावर आणण्याचं काम दिग्दर्शकाचं असतं . पटकथा जमली नाही तर अख्खा चित्रपट फसतो , असं ते सांगतात . त्यामुळे लेखकाला महत्त्व दिलं गेलं पाहिजे , अशी भूमिकाही त्यांनी घेतली . ‘फोटोकॉपी’ पूर्ण होऊन प्रदर्शनाच्या तयारीत आहे तोवर अन्य पटकथांवरही त्यांचं काम सुरू झालं आहे . मराठी आणि हिंदी अशा दोन्हीकडून संधी आलेली आहे , त्या दृष्टीने कामही सुरू आहे , पण पटकथा लेखनासाठी राष्ट्रीय पुरस्कार मिळवणारे विजय मौर्य सध्या तरी लेखनापेक्षा दिग्दर्शनाच्या प्रक्रियेतच जास्त रमले असल्याने लवकरच त्यांच्या दुसऱ्या चित्रपटाविषयीही आपल्याला ऐकायला मिळण्याची शक्यता जास्त आहे .


ज्यांच्या आहारात तंतुमय पदार्थ आणि अख्ख्या धान्याचे प्रमाण अधिक असते , त्यांना संसर्गजन्य रोग होण्याची शक्यता कमी असते , असे ‘लॅन्सेट जर्नल’मध्ये प्रसिद्ध झालेल्या अभ्यास अहवालांच्या आढाव्यातून दिसून येते . न्यूझीलंडमधील ओटागो विद्यापीठातील संशोधकांनी ही माहिती दिली . दिवसात किमान २५ ते २९ ग्रॅम किंवा त्याहून अधिक तंतुमय आहार घेणाऱ्यांना आरोग्यविषयक लाभ झाल्याचे गेल्या ४० वर्षांत झालेले विविध अभ्यास आणि वैद्यकीय चाचण्यांतून दिसून आल्याचे त्यांनी सांगितले . तंतुमय आहाराचे अधिक प्रमाणात सेवन करणाऱ्यांची हे पदार्थ कमी प्रमाणात खाणाऱ्यांशी तुलना करण्यात आली . त्यानुसार , तंतुमय आहार चांगल्या प्रमाणात घेणाऱ्यांत त्याच्या अभावामुळे तसेच हृदयाशी संबंधित रोगांमुळे होणाऱ्या मृत्यूंचे प्रमाण १५ ते ३० टक्के कमी झाल्याचे दिसून आले . तंतुमय पदार्थाचे चांगले प्रमाण असलेल्या आहारामुळे हृदयाच्या धमन्यांचे रोग , पक्षाघात , दुसऱ्या प्रकारचा मधुमेह आणि पचनसंस्थेचा कर्करोग होण्याचे प्रमाण १६ ते २४ टक्क्यांनी कमी झाल्याचे दिसून येते . या अभ्यासात पाहणी केलेल्या दर एक हजार व्यक्तींमध्ये तंतुमय आहारामुळे मृत्यूचे प्रमाण १३ ने कमी झाले , तर हृदयाच्या रक्तवाहिन्यांचे रोग होण्याचे प्रमाण सहाने कमी झाले . याशिवाय आहारात तंतुमय आहाराचे प्रमाण वाढवल्यास वजनात घट होऊन कोलेस्टेरॉलचे प्रमाणही तुलनेत कमी होते . जागतिक पातळीवर विचार केल्यास बहुतांश लोकांच्या आहारातील तंतुमय पदार्थाचे प्रमाण हे दिवसाला २० ग्रॅमपेक्षाही कमी असल्याचे संशोधकांनी सांगितले .


बॉलिवूडचा ‘भिडू’ अभिनेता म्हणजेच जॅकी श्रॉफ याची प्रभासच्या ‘साहो’ चित्रपटात वर्णी लागली आहे . चित्रपटात मुख्य खलनायकाची भूमिका जॅकी साकारणार असल्याने तो प्रभासला टक्कर देण्यासाठी सज्ज झाला आहे . वाचा : ‘केबीसी’मुळे अशाप्रकारे बदललं पहिल्या विजेत्याचं आयुष्य ; मात्र शोमुळे होऊ शकला नाही आयएएस ‘मिड डे’ला दिलेल्या मुलाखतीत जॅकीने सदर वृत्ताला दुजोरा दिला . ६० वर्षीय या अभिनेत्याने म्हटले की , ‘सध्याच्या घडीला भारतातील सर्वाधिक आवडता अभिनेता असलेल्या प्रभाससोबत साहो चित्रपटाचा मीही एक भाग असल्याचा मला आनंद आहे . अशाप्रकारची भूमिका मी वठवू शकतो यावर निर्मात्यांचा विश्वास आहे हे कळल्यावर मला खरंच खूप बरं वाटलं . प्रभासच्या बाहुबलीचे दोन्ही भाग मला आवडले . ’ तमिळ , तेलगू आणि हिंदी या तीन भाषांमध्ये प्रदर्शित होणाऱ्या ‘साहो’मध्ये जॅकी श्रॉफसोबत श्रद्धा कपूर , चंकी पांडे आणि नील नितीन मुकेश या बॉलिवूड कलाकारांच्याही भूमिका आहेत . दरम्यान , ‘साहो’मध्ये नक्की कोणती अभिनेत्री मुख्य भूमिकेत दिसणार याविषयी अनेक चर्चा सुरु होत्या . अखेर गेल्या महिन्याच्या सरतेशेवटी श्रद्धा कपूरची चित्रपटात वर्णी लागल्याचे जाहीर करण्यात आले . त्यानंतर ‘बाहुबली’ फेम प्रभाससोबत काम करण्याची संधी मिळाल्याचा आनंद श्रद्धाने ट्विटरवर व्यक्त केलेला . तिने लिहिलेलं की , ‘साहो टीम आणि प्रभाससोबत काम करण्यासाठी मी खूप उत्सुक आहे . ’ वाचा : बॉलिवूडमध्ये आणखी एक जोडी विवाहबंधनात अडकण्यास सज्ज अॅक्शन ड्रामापट असलेल्या ‘साहो’च्या चित्रीकरणाला सुरुवात झाली आहे . त्यासाठी हैद्राबादमधील रामोजी फिल्म सिटीमध्ये सेट उभा करण्यात आलाय . ‘साहो’ची गाणी अमित भट्टाचार्यने लिहिली असून त्यास शंकर , एहसान , लॉय हे त्रिकूट संगीत देणार आहेत .


रणबीर कपूर आणि कतरिना कैफ यांच्या मुख्य भूमिका असणाऱ्या जग्गा जासूस या चित्रपटातील आणखी एक गाणं प्रेक्षकांच्या भेटीला आलं आहे . १४ जुलैला प्रदर्शित होणाऱ्या या चित्रपटाबद्दल आता बी - टाऊनमध्येही उत्सुकतेचं वातावरण पाहायाला मिळत आहे . ‘झुमरीतलैय्या’ नावाच्या या गाण्यामध्ये रणबीर कॅटची केमिस्ट्री पाहण्याजोगी आहे . या चित्रपटामध्ये त्या दोघांच्याही नात्याची एक वेगळीच बाजू पाहायला मिळतेय . मुख्य म्हणजे कतरिना - रणबीरच्या भूमिका आणि त्यांचा निरागस अभिनय पाहता तुम्हीही त्यांच्या प्रेमात पडाल यात शंकाच नाही . दार्जिलिंगच्या निसर्गसौंदर्याची झलकही या गाण्यातून पाहायला मिळतेय . मोहन कानन आणि अरिजित सिंग यांनी गायलेलं हे गाणं सर्वांचं लक्ष वेधत आहे . ‘झुमरितलैय्या’ आणि ‘टिंबक्तू’ या काल्पनिक गावांची संकल्पना मांडताना काही सुरेख दृश्य या गाण्यातून पाहायला मिळत आहेत . त्यासोबतच त्यातील काही दृश्यं पाहताना नकळत तुमच्याही चेहऱ्यावर हसू येतं . गीतकार नीलेश मिस्रा यांच्या लेखणीतून साकारलेल्या या गाण्यामध्ये एका वेगळ्याच दुनियेची सफर होतेय . वाचा : Tubelight Review : …अखेर ‘ट्युबलाइट’ पेटली रेssss ! एकीकडे रणबीर - कतरिनाच्या ब्रेकअपच्या चर्चांनी जोर धरला आहे . किंबहुना त्यांच्या नात्यात दुरावा आला असला तरीही त्याचा तसुभरही फरक ऑनस्क्रीन केमिस्ट्रीत दिसत नाहीये . ‘झुमरीतलैय्या’ या गाण्यात कतरिनाचं अडखळत बोलणं तिच्या ‘अजब प्रेम की गजब कहानी’ या चित्रपटातील भूमिकेची आठवण करुन देत आहे . तेव्हा आता अनुराग बासू दिग्दर्शित हा चित्रपट बऱ्याच कारणांनी चर्चेत आहे असं म्हणायला हरकत नाही . वाचा : आपल्यापेक्षा वयाने मोठ्या अभिनेत्रीला डेट करतोय हा स्टार किड सध्या या चित्रपटाच्या निमित्ताने रणबीर बऱ्याच मुलाखती देत आहे . अशाच एका मुलाखतीत त्याला कतरिनाविषयी आणि त्यांच्या नात्याविषयीसुद्धा प्रश्न विचारण्यात आला होता . त्यावर तो म्हणाला , ‘त्या वेळी माझ्या ज्या काही भावना होत्या , मला जे काही वाटत होतं , ते सर्व आता संपलं आहे . मला आता त्या नकारात्मक गोष्टी माझ्या आयुष्यात परत आणायच्या नाहीयेत . इतकच काय , तर मला त्याबद्दल काहीच बोलायचंही नाहीये . ठिक आहे… . आम्ही दोघंही अभिनेते आहोत . हा आमच्या क्षेत्राचा एक महत्त्वाचा भाग आहे . ’ त्याचं हे वक्तव्य पाहता रणबीरने एका अर्थी कतरिनासोबतच्या नात्याला आता पूर्णविराम दिला आहे असंच म्हणावं लागेल .


देशभरात # MeToo मोहिमेचं वादळ घोंघावत आहे आणि त्याचे परिणामसुद्धा कलाविश्वात पाहायला मिळत आहेत . लैंगिक गैरवर्तनाच्या आरोपांनंतर यशराज फिल्म्सने आशिष पाटील यांची हकालपट्टी केली आहे . आशिष पाटील हे यशराज फिल्म्सचे उपाध्यक्ष , ब्रँड पार्टनरशिप व टॅलेंट मॅनेजमेंट , बिझनेस व क्रिएटीव्ह हेड पदावर कार्यरत होते . या पदावरून त्यांना बडतर्फ करण्यात येत असल्याचं यशराज फिल्म्सने जाहीर केलं . आशिष पाटील यांनी लैंगिक गैरवर्तन केल्याचा आरोप एका महिलेने केला होता . ‘२०१६ मध्ये मी आशिष पाटील यांना ईमेल केला होता . त्यानंतर काही दिवसांनी त्यांनी मला व्हॉट्सअॅपवर मेसेज केला . यशराजच्या ऑफीसमध्ये भेटण्याचं आश्वासन त्यांनी मला दिलं आणि मी एकदा भेटायलासुद्धा गेले . या भेटीदरम्यान त्यांनी सुरुवातीला माझ्याशी सामान्य चर्चा केली . पण अचानक थोड्या वेळाने चल आपण ड्राइव्हला जाऊ असं म्हणाले . मी त्यांच्यासोबत गेले पण सार्वजनिक ठिकाणी असं फिरणं योग्य नाही म्हणत त्यांच्या घरी ते मला घेऊन गेले . तिथे त्यांनी माझ्याशी गैरवर्तन करण्याचा प्रयत्न केला , ’ असं त्या महिलेनं म्हटलं होतं . वाचा : तनुश्री - नाना वादावर मराठी कलाकार गप्प का ? यावर अनिता दाते म्हणते . . या महिलेचे सर्व आरोप आशिष पाटील यांनी फेटाळले होते . पण या संपूर्ण प्रकरणाची यशराज फिल्म्सने गंभीर दखल घेतली आणि आशिष पाटील यांना कामावरून काढून टाकले . ‘आम्ही यशराज फिल्म्समध्ये महिलांना सुरक्षित वातावरण देऊ इच्छितो . इथे येणाऱ्या प्रत्येक महिलेला सुरक्षित वाटावं ही आमची जबाबदारी आहे , ’ असं यशराज फिल्म्सने स्पष्ट केलं आहे .


दमदार कार निर्माती कंपनी Mahindra ची नवी एसयुव्ही Alturas G4 गेल्या काही दिवसांपासून चर्चेत आहे . महिंद्रा 24 नोव्हेंबर रोजी Alturas G4 लाँच करणार आहे . ही एसयुव्ही महिंद्राची भारतातील सर्वात महागडी गाडी असेल असं सांगितलं जातंय . एसयुव्हीच्या बाजारात Alturas G4 ची थेट टक्कर टोयोटा फॉर्च्युनरसोबत असेल . जाणून घेऊया काय खासियत आहे या नव्या एसयुव्हीमध्ये . महिंद्राने आपल्या नव्या Alturas G4 साठी नोंदणी सुरू केली आहे . https : / / www . alturasg4 . com या संकेतस्थळावर जाऊन 50 हजार रुपयांमध्ये या गाडीची बुकिंग करता येणार आहे . 5 डिसेंबर 2018 पर्यंत बुकिंग केल्यास बुकिंगची किंमत पूर्णतः रिफंडेबल असणार आहे , मात्र त्यानंतर बुकिंग केल्यास काही रक्कम कापून घेतली जाणार आहे . 26 नोव्हेंबरपर्यंत कंपनीच्या सर्व डिलर्सकडे ही गाडी उपलब्ध होणार आहे . टेस्ट ड्राइव्हसाठीची सुविधाही असून 26 नोव्हेंबरपासून महिंद्राच्या देशातील सर्व डिलर्सकडे टेस्ट ड्राइव्ह सुरू होईल . Alturas G4 एसयुव्हीमध्ये मर्सिडीज - बेंजमधील 7 - स्पीड टॉर्क कन्व्हर्टर ट्रांसमिशन देण्यात आलं आहे , मात्र यामध्ये मॅन्युअल ट्रांसमिशनचा पर्याय देण्यात आलेला नाहीये . पण , भविष्यात हा पर्याय दिला जाण्याची शक्यता वर्तवली जात आहे . पाच रंगांमध्ये ही एसयुव्ही लाँच होणार आहे . यामध्ये पर्ल व्हाइट , नापोली ब्लॅक , लेकसाइड ब्राउन , डीसॅट सिल्वर आणि रिगल ब्ल्यू या रंगांचा समावेश आहे . ही एसयुव्ही केवळ दोन व्हर्जनमध्ये उपलब्ध असेल . मात्र , या दोन्ही व्हर्जनच्या नावांबाबत अद्याप माहिती मिळालेली नाही . पण G2 आणि G4 नावाने हे व्हर्जन असतील अशी शक्यता आहे . G2 एसयुव्ही 4X2 व्हर्जन असेल , तर G4 एसयुव्ही 4X4 व्हर्जन असू शकतं . महिंद्राची नवी एसयुव्ही आकाराने टोयोटा फॉर्च्युनरपेक्षा मोठी आहे . याची लांबी 4,850mm , रुंदी 1,960mm आणि उंची 1,800mm आहे . तर व्हिल बेस 2,865mmआहे . दुसरीकडे फॉर्च्युनरची लांबी 4,795mm , रुंदी 1,855mm आणि उंची 1,835mm आहे . यामध्ये व्हिल बेस 2,745mm आहे . Alturas G4 मध्ये 2.2 - लिटर टर्बोचार्ज्ड डिझेल इंजिन असून हे इंजिन 187 Bhp ची पावर आणि 420 Nm पीक टॉर्क जनरेट करतं . नव्या एसयुव्हीमध्ये पेट्रोल इंजिनचा पर्याय देण्यात आलेला नाही .


दाक्षिणात्य सुपरस्टार नागार्जुनच्या हैदराबाद येथील अन्नपूर्णा फिल्म स्टुडिओला सोमवारी संध्याकाळी भीषण आग लागली . बंजारा हिल्स परिसरात हा स्टुडिओ असून सुदैवाने या दुर्घटनेत कोणतीही जीवितहानी झाली नाही . नागार्जुनचा छोटा मुलगा अखिल अक्किनेनी ट्विटरवर यासंदर्भातील माहिती दिली . सोमवारी संध्याकाळी ६ . १५ वाजता ही आग लागल्याची माहिती अग्निशमन दलाच्या अधिकाऱ्यांनी दिली . ही आग इतकी भीषण होती की ती विझवण्यास अग्निशमन दलाला जवळपास दोन तास लागले . आगीचे नेमके कारण अद्याप स्पष्ट झाले नसून शॉर्ट सर्किटमुळे ही आग लागल्याचे म्हटले जात आहे . विविध रिअॅलिटी शो , मालिका आणि चित्रपटांचे शूटिंग या स्टुडिओमध्ये केले जाते . २०१४ मध्ये प्रदर्शित झालेल्या ‘मनम’ या तेलुगू चित्रपटासाठी तयार केलेले घर या आगीत जळून खाक झाले . याशिवाय चिरंजीवीच्या आगामी चित्रपटाच्या सेटचेही फार नुकसान झाले आहे . १९७५ मध्ये तेलुगू अभिनेते नागेश्वर राव अक्किनेनी यांनी अन्नपूर्णा स्टुडिओची स्थापना केली .